Usmanov ponudio 1,1 milijardu evra za Arsenal! – Sport ONLINE\n21/05/2017 Radio Sport Međunarodni fudbal 0\nAlišer Usmanov ponudio je 1,1 milijardu evra za kupovinu dve trećine akcija Arsenala, ali je vlasnik 62,89 odsto akcija ‘Tobdžija’ Sten Krenkea odbio ponudu.\nUzbekistanski milijarder, koji u svom vlasništvu već ima 30 odsto kapitala tima sa Emirejta, već nekoliko godina bezuspešno pokušava da preuzme kontrolu na timom iz severnog Londona od svog ‘kolege po novcu’ iz Sjedinjenih Američkih Država.\nKako prenosi ‘Financial Times’, čovek koji u svom vlasništvu ima i NFL tim Los Anđeles Rems i MLB ekipu Kolorado Rapid još uvek nije zvanično, pismeno odgovorio Usmanovu, ali se zvanična potvrda očekuje najkasnije u ponedeljak.\nKrenke je nedavno istakao da nema nameru da proda Arsenal bilo kome i da ga ne zanimaju potencijalne ponude.\nS druge strane, šesdesettrogodišnji Uzbekistanac je najglasniji kritičar menadžera Arsena Vengera, koji je jednom prilikom je izjavio da će podneti ostavku ako Usmanov postane većinski vlasnik.\nOva vest dolazi u delikatnom trenutku za Arsenal koji će najverovatnije ostati bez plasmana u Ligu šampiona prvi put posle dve decenije, a sezonu londonskog kluba obeležili su loši rezultati tokom zime – što je dovelo do sve većeg nezadovoljstva navijača koji traže odlazag ‘Profesora, odnono ne žele da mu klub na leto ponudi novi ugovor.\nArsenal je kolo pre kraja peti u Premijer ligi sa 72 boda, jedan manje od Liverpula i tri manje od Mančester Sitija. Tobdžijama je za plasman u Ligu šampiona potrebna pobeda u nedelju protiv Evertona, ali i poraz ili remi Liverpula od Midlzbroa ili poraz Sitija od Votforda.\nUkoliko se Arsenal ne plasira u Ligu šampiona to će klub koštati gotovo sigurnih 80 miliona evra prihoda.


RTCG - Radio Televizija Crne Gore - Nacionalni javni servis :: Ekonomija :: Direktni benefiti od Reginalnog vodovoda za oko 20 hiljada porodica\n23. 07. 2020. 14:40 >> 14:36 0\nOko 20 hiljada porodica u Herceg Novom, Baru, Ulcinju, Tivtu i Kotoru će imati direktne benefite od razvojnih projekata Regionalnog vodovoda Crnogorsko primorje kroz, kako su kazali njegovi predstavnici, veći kvalitet života i bolji ambijent za razvoj turističkog biznisa.\nVršilac dužnosti izvršnog direktora tog preduzeća, Goran Jevrić, kazao je da će na česmama građana tih opština poteći ispravna voda za piće visokog kvaliteta što će doprinjeti većem kvalitetu života, ali i omogućiti bolji razvoj turizma.\nJevrić je u intervjuu za Glasnik Privredne komore (PKCG) kazao da korona kriza nije uticala na razvojne planove tog preduzeća.\n“Vlada je odobrila 24 miliona eura podrške kroz državne garancije za razvojne projekte koje realizujemo u saradnji sa Evropskom bankom za obnovu i razvoj (EBRD), a čija je realizacija u toku, te nas i to dodatno obavezuje da uložimo maksimalan napor da ne dođe do zastoja u planiranoj dinamici realizacije tih projekata”, rekao je Jevrić.\nRadi se o, kako je naveo, zavšetku prve faze građenja Regionalnog vodovoda spajanjem posljednje primorske opštine Herceg Novi na Regionalni vodovod, vrijednosti oko dva miliona eura, kao i početku radova na drugoj fazi gradnje regionalnog vodovodnog sistema, gdje u saradnji sa Upravom za saobraćaj koja gradi moderni bulevar sa četiri trake na trasi Jaz-Aerodrom Tivat, Regionalni vodovod uporedo postavlja 15 kilometara novog cjevovoda investiranjem oko deset miliona eura.\n“Time povećavamo kapacitet regionalnog vodovodnog sistema za opštine Tivat, Kotor i Herceg Novi za oko 120 odsto, zbog sve veće potražnje za vodom u tim opštinama usljed novih turističkih projekata. Naime, samo se u Tivtu i Herceg Novom realizuju tri prestižna turistička projekta, odnosno Luštica bay, Potro Montenegro i Porto Novi, investicione vrijednosti oko dvije milijarde eura”, precizirao je Jevrić.\nPrema njegovim riječima, radi se i najvažniji i najveći projekat rješavanja višedecenijskog problema nedostatka vode za piće na oko 30 odsto teritorije u Baru, ukupne vrijednosti oko 12 miliona eura.\n“Ovaj dio barske opštine je, po broju izgrađenih objekata, jedno od najvećih naselja na crnogorskom primorju koje se decenijama snabdijevalo vodom za piće putem čuvenog lokalnog izuma 'cistijerni', što smo mi zahvaljujući podršci Vlade i kroz izmjene zakona, uz inicijativu predsjednika Opštine Bar Dušana Raičevića prihvatili da riješimo, na veliko zadovoljstvo građana koji žive u naseljima Dobra Voda, Veliki pijesak i Utjeha”, objasnio je Jevrić.\nSistem regionalnog vodosnabdijevanja crnogorskog primorja se prostire kroz sedam primorskih opština i u tehničko-tehnološkom smislu je veoma kompleksan, i obuhvata 130 kilometara dug cjevovod prečnika od 500 do hiljadu milimetara, na kom se nalazi oko 400 objekata.\nJevrić je ocijenio da realizacijom planiranih projekata dodatno unapređuju i ambijent za dalji razvoj turističkog biznisa na crnogorskom primorju.\n“Najava slabije turističke sezone zbog krize izazvane pandemijom virusa Covid-19 će se odraziti i na poslovne rezultate Regionalnog vodovoda, ali vjerujemo da će opšti poslovni pokazatelji i u ovoj godini zadržati trend stabilnosti”, dodao je Jevrić.\nOn je, odgovarajući na pitanje da li je Regionalni vodovod obuhvaćen državnim mjerama podrške, kazao da je Vlada veliku podršku i pomoć pružila razvojnim projektima Regionalnog vodovoda, koji se implementiraju u saradnji sa Evropskom bankom za obnovu i razvoj (EBRD), kroz odobrene državne garancije u iznosu od 24 miliona eura.


Dodik u Beogradu nije dobio podršku koju je očekivao: Vučić kazao da će razgovarati i sa novim visokim predstavnikom\nUred visokog predstavnika je treba zatvoriti i to je trebalo uraditi još 2005. godine, kazao je predsjedavajući Predsjedništva BiH Milorad Dodik.\n– Tada su doneseni nekakvi uslovi “5+2”, koji su takvi da osiguravaju da OHR nikada ne bude zatvoren, kazao je Dodik.\nOn je ovo izjavio nakon sastanka kojeg su sa predsjednikom Srbije Aleksandrom Vučićem u Beogradu održali predstavnici svih stranaka koje učestvuju u radu Narodne skupštine RS. Povod za ovaj sastanak je imenovanje novog visokog predstavnika Christiana Schmidta.\nPrema Dodikovim riječima, RS ne želi konfrontaciju sa međunarodnom zajednicom.\n– Mi nismo antidejtnoska strana, mi nismo antiustavna strana. Mi samo želimo poštivanje međunarodnog prava, kao i Ustava BiH, istakao je Dodik.\nMeđutim, izostala je bezrezervna Vučićeva podrška Dodikovim zahtjevima. NAime, Vučić je istakao da bi trebalo da i Schmidt ovobude imenovanje bude potvrđeno odgovarajućom rezolucijom Vijeća sigurnosti UN-a, kao što je to bilo u slučaju svih njegovih prethodnika. Međutim, nijednom rječju nije rekao da će, čak i ako ne bude tako, opstruirati rad visokog predstavnika.\n– Zamolili smo ljude iz RS-a da shvate šta je to real-politika. Mi ćemo se morati sastajati i razgovarati i sa novim visokim predstavnikom nakon što bude imenovan. Međutim, ono na što nećemo priznati jeste upotreba bonskih ovlaštenja bez saglasnosti svih, uključujući i RS, kazao je Vučić, ističući kako će Srbija uvijek biti uz RS, ali i da će uvijek poštovati integritet BiH i RS.\nPosebno je istakao da će Srbija ubuduće tražiti da se provodi dio Aneksa 10, koji do sada nije poštovan.\n– Mi ćemo tražiti da nam visoki predstavnik, ko god da bude, dostavlja redovne izvještaje o stanju u BiH. Prema Aneksu 10, kao strana potpisnica Dejtonskog sporazuma, imamo pravo na to i tražićemo da se to ubuduće poštuje, napomenuo je Vučić.\nIpak, veći dio svog obraćanja posvetio je odnosima Srbije sa Kosovoma, kao i ekonomskim projektima u RS-u, poput izgradnje aerodroma u Trebinju.


Navršava se 21 godina od 5. oktobra - Radio Luna\nPočetna Srbija i region Politika Navršava se 21 godina od 5. oktobra\nFoto: Tanjug/R. Prelić/Arhiva\nNa današnji dan navršava se 21 godina od Petog oktobra, velikog protesta koji je organizovala ujedinjena srpska opozicija s ciljem da se Slobodan Milošević skloni s vlasti nakon što je 24. septembra 2000. godine izgubio na izborima.\nZorana Mihajlović: “5.oktobra građani odbranili izbornu volju”\nPotpredsednica Vlade i članica Predsedništva SNS Zorana Mihajlović rekla je danas da je 5. oktobar jedan od najvažnijih datuma u novijoj istoriji Srbije kada su građani odbranili svoju izbornu volju i rekli “ne” politici koja je zemlju vodila u ratove, izolovala je od sveta i ogroman broj građana dovela na ivicu siromaštva.\n“I ja sam, kao i stotine hiljada drugih građana, bila tog dana na protestu ispred Skupštine Srbije. Kao i mnogi, svesna sam da je nakon promene vlasti 2000. godine bilo mnogo izneverenih očekivanja, neiskorišćene pozitivne energije građana i volje za promenama”, navela je Mihajlović u saopštenju.


Usvojen lokalni plan upravljanja otpadom grada Beograda 2011 – 2020. godine\nAktuelno / Štampa / Usvojen lokalni plan upravljanja otpadom grada Beograda 2011 – 2020. godine\nSkupština grada usvojila je Lokalni plan upravljanja otpadom grada Beograda za period od 2011. do 2020. godine. Planom je obuhvaćeno deset centralnih gradskih opština, kao i opštine Grocka, Mladenovac, Surčin i Sopot, dok su opštine Barajevo, Lazarevac i Obrenovac potpisale Sporazum o zajedničkom upravljanju otpadom i donele zajednički regionalni plan u okviru Kolubarskog regiona. Ciljevi lokalnog plana upravljanja otpadom proširenje su unapređenje sistema sakupljanja otpada i proširenje ukupnog obima sakupljanja komunalnog otpada na 100% do 2019. godine i uspostavljanje sistema odvojenog sakupljanja, ponovnog korišćenja i reciklaže otpada i jačanje administrativnih kapaciteta na nivou grada u ovoj oblast. U centru grada postojeći kontejneri biće zamenjeni podzemnim kontejnerima, a biće postavljeni i kontejneri za selektivno sakupljanje reciklabilnog otpada i izgrađena reciklažna dvorišta. Lokalni plan za upravljanje otpadom donosi se na period od 10 godina, a ponovo se razmatra na svakih pet godina.\nPlan ima za cilj i izgradnju centra za upravljanje otpadom u Vinči i zatvaranje i saniranje postojećih smetlišta, iskorišćenje deponijskog gasa sa postojeće deponije u Vinči radi dobijanja električne energije, kao i izgradnju tri transfer-stanice u Novom Beogradu, Rakovici i Sopotu ili Mladenovcu za pretovar otpada, radi transporta do postrojenja u Vinči. Ovo je jedna od najvažnijih tema sa kojima će se Beograd suočiti u narednim godinama, a izvođenje ovog projekta koštaće oko 228 miliona evra i trajaće najmanje sedam godina. Beograd sada ima priliku da upravlja otpadom onako kako se to radi u modernim zemljama koje se ovim poslom bave više od 30 godina i da reši pitanje od izuzetnog značaja za zaštitu životne sredine.\nPlanom su utvrđeni i izgradnja postrojenja za tretman komunalnog otpada u Beogradu, postrojenja za kompostiranje zelenog otpada, postrojenja za reciklažu građevinskog otpada, postrojenja za tretman otpada životinjskog porekla i postrojenja za proizvodnju gasa iz biomase i stajnjaka u PKB-u. Plan je donet i da bi se razvio sistem za finansiranje upravljanja otpadom na lokalnom nivou, transformisalo JKP „Gradska čistoća“, uvela naplata po količini generisanog otpada i razvila svest stanovništva o značaju upravljanja otpadom.


Stejt department: SAD i EU pojačavaju zajednički angažman na Balkanu - PORTAL REVIJE FOKUS\n“Ozbiljno smo zabrinuti zbog sve veće retorike podjela u Bosni i Hercegovini. Pozivamo sve strane da poštuju i štite državne institucije, nastave konstruktivan dijalog i preduzmu korake za napredak na putu integracije u EU – uključujući i relevantne reforme. EU i Sjedinjene Države spremne su da olakšaju ove korake”, piše u zajedničkoj objavi\nNakon nedavnog sastanka između državnog sekretara SAD Entoni Blinkena i visokog predstavnika Evropske unije Žozefa Borelja, Sjedinjene Države i Evropska unija složile su se da dodatno ojačaju svoj zajednički angažman na Zapadnom Balkanu u podršci napretku regiona na njegovom evropskom putu, saopštio je u sriјedu američki Stejt department.\n“Naglašavamo našu punu podršku procesu proširenja EU. Pristupanje EU, koje je prioritet za čitav Zapadni Balkan, pomaže u konsolidaciji demokratskih institucija, zaštiti osnovnih prava i unapređenju vladavine prava. Ovaj region pripada Evropskoj uniji. Bliža integracija će poboljšati stabilnost i doprinijeti prosperitetu ljudi u regionu. U ovom kontekstu, naglašavamo da bi pristupni pregovori sa Albanijom i Sjevernom Makedonijom trebali da počnu bez odlaganja”, navodi se u saopštenju.\nStejt department dalje navodi da su Sjedinjene Države i EU ujedinjene u “čvrstoj podršci teritorijalnom integritetu Bosne i Hercegovine kao i u zajedničkom radu na promociji izborne i ustavne reforme i održavanju funkcionalnosti njenih državnih institucija”.\n“Ozbiljno smo zabrinuti zbog sve veće retorike podjela u Bosni i Hercegovini. Pozivamo sve strane da poštuju i štite državne institucije, nastave konstruktivan dijalog i preduzmu korake za napredak na putu integracije u EU – uključujući i relevantne reforme. EU i Sjedinjene Države spremne su da olakšaju ove korake”, piše u zajedničkoj objavi, prenosi Glas Amerike.\nDalje se naglašava važnost dijaloga uz posredovanje EU, koji je “ključni mehanizam za rješavanje sveobuhvatne normalizacije odnosa između Srbije i Kosova”.\n“Nakon posljednjih nedjelja napetosti na sjeveru Kosova, ohrabrujemo obje strane da se uključe u kontinuiranu i održivu deeskalaciju i izbjegnu akcije koje ugrožavaju stabilnost. Pozdravljamo i podržavamo angažovanje Kosova u borbi protiv korupcije i organizovanog kriminala i ponavljamo da je nasilje nad civilima, novinarima, policijom ili drugim vlastima neprihvatljivo”, saopštava Stejt department.\nPozivaju se i sve političke snage u Crnoj Gori da rade zajedno na očuvanju strateške orijentacije koja odražava želju građana Crne Gore da postignu reforme neophodne kako bi njihove nade u budućnost EU postale stvarnost.\nTags: BalkanEUSADStejt department\nPrethodna priča Radovan Bato Furtula: Djevojčice ne čitaju stripove\nSledeća priča Njujork: Obavezna vakcinacija policajaca i vatrogasaca\nPrije 40 godina pucao u Regana, da bi impresionirao Džodi Foster: John Hinckley Jr. dogodine na slobodi?\nNY\tSeptember 28, 2021\nSkrivena kamera: Studenti izašli na ispit, ali ih dočekala profesorica koja im je priredila šok (VIDEO)


Kantonalni policijski organi intenzivno vrše kontrole lica kojima su od strane federalnih sanitarnih inspektora izdata rješenja o stavljanju pod zdravstveni nadzor\nVezano za kontinuirane aktivnosti Federalne uprave za inspekcijske poslove, direktor Anis Ajdinović u saopštenju je kazao da su inspektori na graničnim prelazima zaključno s 18. martom 2020. godine izdali ukupno 8.143 rješenja o stavljanju osoba u samoizolaciju, prenosi Anadolu Agency (AA).\n“Federalna uprava za inspekcijske poslove nastavlja intenzivno provoditi mjere na suzbijanju širenja korona virusa u Federaciji Bosne i Hercegovine u skladu s naredbama mjerodavnih tijela u BiH/FBiH. Zaključno s danom 18. mart 2020. godine, prema do sada dostupnim informacijama, federalni sanitarni inspektori na graničnim prelazima izdali su ukupno 8.413 rješenja o stavljanju putnika/lica pod zdravstveni nadzor/ograničenom kretanju/izolaciji na period od 14 dana.\nNadzorima i mjerama je, prema do sad dostupnim podacima, obuhvaćeno i ukupno 771 lice – državljana BiH s prebivalištem u RS koji su u BiH ušli preko graničnih prijelaza u FBiH, te su podaci – spiskovi s imenima, prezimenima i adresama lica blagovremeno dostavljeni Inspektoratu Republike Srpske na daljnje postupanje i provođenje mjera izolacije. Isto vrijedi i za 60 lica – državljana BiH s prebivalištem na području Brčko Distrikta, za koje su podaci dostavljeni Inspektoratu Brčko Distrikta. Ovo se odnosi i na lica koja su doputovala preko Međunarodnog aerodroma Tuzla“, istakao je Ajdinović.\nDodaje da je u recipročnom djelovanju, Inspektorat RS Federalnoj upravi za inspekcijske poslove uputio spiskove s podacima za ukupno 550 lica državljana BiH s prebivalištem na teritoriji FBiH, koji su u BiH ušli preko graničnih prijelaza u RS.\n“Kantonalni policijski organi intenzivno vrše kontrole lica kojima su od strane federalnih sanitarnih inspektora izdata rješenja o stavljanju pod zdravstveni nadzor/obaveznoj izolaciji u trajanju od 14 dana, te Federalnoj upravi za inspekcijske poslove redovno dostavljaju izvještaje i službene zabilješke o osobama koje krše pomenute mjere“, navodi Ajdinović.\nU vezi sa kontrolom formiranja i kretanja cijena u FBiH, dežurni tim federalnog tržišnog inspektorata je u protekla četiri dana po prijavama građana izvršio 37 redovnih i 18 kontrolnih inspekcijskih nadzora u apotekama i drugim prodajnim objektima, u okviru kojih je izrečen ukupno 41 prekršajni nalog u iznosu od 85.200 KM, obavještava Ajdinović.\n“Ovim putem želimo zahvaliti kantonalnim policijskim i inspekcijskim organima, Graničnoj policiji BiH i svim drugim državnim organima s kojima blisko sarađujemo na suzbijanju širenja pandemije i zaštiti zdravlja stanovništva BiH. Posebno se želimo zahvaliti udruženju Pomozi.ba za donaciju 2.000 maski, te Federalnoj upravi civilne zaštite za donaciju 1.500 maski, kao i Crvenom krstu/križu za donaciju rukavica i dezinficijensa neophodnih za zaštitu federalnih sanitarnih inspektora raspoređenih na graničnim prelazima u FBiH“, kazao je direktor Federalne uprave za inspekcijske poslove.\n#anis ajdinović#kućna izolacija


11. 06. 2015. TanjugKomentari (0)\nKomisija za istraživanje ubistava novinara saopštila je danas da nastavlja intenzivan rad dok ne budu rešena sva ubistava novinara u Srbiji.\nFoto: Tanjug (Z. Žestić)\n"Posle velikog uspeha, koji se ogleda u činjenici da je slučaj ubistva Slavka Ćuruvije doveden do početka sudskog procesa za koji smo uvereni da će dovesti do utvrđivanja pune istine o ovom ubistvu, nalogodavcima i počiniocima, fokus rada Komisije i radnih grupa MUP i BIA je razrešenje slučaja ubistva novinara Milana Pantića", navodi se u saoštenju komisije.\nPredsednik radne grupe Dragan Kecman rekao je da je bilo dugotrajnih zastoja u tim istragama i da su se aktivirale po potrebi.\n"Sedam radnih grupa je radilo na tom slučaju do sada, a kada podvučemo crtu i vidimo rezultat njihovog rada, ne možemo da kažemo da nisu postignuti određeni pomaci, ali se čini da je metod rada bio pogrešan - po dobijanju nekog operativnog podatka, trčalo se u proveru bez dovoljne pripreme", rekao je Kecman, navodi se u saopštenju Komisije.\nPrema njegovim rečima, u želji za rezultatom, istovremeno je veliki broj podataka ostao da "visi" u vazduhu, odnosno nije ni potvrđen, ni odbačen.\n"Upravo je na ovom polju napravljen značajan pomak da se zahvaljujući komisiji i novoformiranoj radnoj grupi ustroji sistem rada, analiziraju i provere dobijeni operativni podaci o mogućem motivu, nalogodavcu i izvršiocu ovog krivičnog dela. Sva saznanja se sada proveravaju do kraja, potvrđuju se ili eliminišu, i radna grupa čvrsto stoji iza te činjenice", rekao je on.\nOvakav način rada je primenjen u ovom predmetu, po ugledu na princip rada u predmetu "Ćuran", a kako je kazao Kecman, pokazalo se da ova metodologija rada daje rezultate.\nOn je naveo da je pronađen zaboravljeni materijal "koji je stavljen u funkciju radne grupe", iziskujući danonoćni rad na sistematizovanju pronađenih podataka, njihovoj analizi i identifikaciji osoba koja su se u određenom momentu našla u neposrednoj blizini lica mesta ubistva novinara Milana Pantića.\n"To se radi veoma profesionalno, opet sistemom eliminacije, i sužavanja kruga lica koja mogu biti izvršioci. U ovoj analizi, potrebno je raditi korak po korak, kako se ne bi napravio propust i ostavila mogućnost previda. Ohrabruje činjenica da Komisija i radna grupa imaju konkretne ciljeve, prioriteti su usmereni na četiri - pet najjačih motiva ko bi mogao da bude naručilac ubistva i ko bi mogao da izvrši samo delo", rekao je Kecman.\nRadna grupa je napravila plan rada po prioritetima i po njemu se intenzivno radi.\nKako se navodi, zbog same istrage, u javnost se ne mogu izneti svi podaci.\n"Nadamo se da ćemo uskoro stati pred građane Srbije i dati odgovor ko je izvršio ovaj zločin“, poručio je Kecman.\nKomisija nastoji da pomogne tužilaštvu i Ministarstvu pravde da se dobije pozitivan odgovor od nemačkog Ministarstva policije i Ministarstva pravde da se sasluša jedan od mogućih aktera, za šta je još pre više od godinu dana tražena međunarodna pravna pomoć, dodaje se u saopštenju.


Zorana Mihajlović obišla rekonstruisani put do petlje "Subotica Istok" | (Vesti - 09. 07. 2014) Subotica.com\nZorana Mihajlović obišla rekonstruisani put do petlje "Subotica Istok"\n09.07.2014. u 00:00h\nInfrastukturni projekti poput obilaznice oko Subotice, bez obzira na nedostatak sredstava i poplave, neće stati, izjavila je ministarka građevinarstva, saobraćaja i infrastrukture Zorana Mihajlović. Ona je obišla rekonstruisanu deonicu puta koji povezuje Suboticu i auto-put Horgoš – Beograd i najavila da će ministarstvu ubuduće više pažnje posvetiti održavanju puteva.\nGradonačelnik Subotice Jene Magai istakao je da je lokalna samouprava uspostavila dobru saradnju sa nadležnim državnim organima po pitanju dalje izgradnje Ipsilon kraka, ali i zgrade Narodnog pozorišta.\nOd kraja maja do kraja juna subotička kompanija “Vojput” obavila je rekonstrukciju saobraćajnice koja povezuje Suboticu sa petljom istok auto-puta Horgoš – Beograd. Rekonstruisano je blizu sedam kilometara magistralnog puta, a radove je sa skoro 90 miliona dinara finansiralo Javno preduzeće “Putevi Srbije”.\nDirektor kompanije “Vojput” Duško Dražić uručio je ministarki projekte vezane za izgradnju obilaznice oko Subotice – Ipsilon krak. Mihajlovićeva je rekla da projekti koji su važni za povezivanje i transport, bez obzira na poplave i nedostatak sredstava, ne mogu da stanu.\nO ipsilon kraku više je govorio gradonačelnik Jene Maglai koji tvrdi da još uvek 51 parcela na trasi nije eksproprisana, da bi taj posao mogao biti okončan na jesen, te da još nije završeno projektovanje jednog nadvožnjaka i kružnih tokova. Ukoliko se isplati dosadašnji izvođač stvorili bi se uslovi, ako se obezbede sredstva, da sledeće godine krene dalja gradnja obilaznice.\nMaglai se dotakao i izgradnje Narodnog pozorišta, rekavši da je o tome razgovarao sa ministrom kulture Ivanom Tasovcem. Gradonačelnik tvrdi da ministarstvo u poslednjih nekoliko godina, iako jedan od potpisnika ugovora o izgradnji, uopšte nema saznanja o projektu izgradnje pozorišta. O samom projektu kaže da do sada nije postojala kompletna dokumentacija za izgradnju, da za novi deo ne postoji ni građevinska dozvola, a da je čitav projekat vođen po partijskoj liniji, van institucija sistema.\nMaglai se nada da će Fond za kapitalna ulaganja uskoro konačno dati saglasnost na raspisivanje javne nabavke za nastavak radova na starom delu pozorišta, pošto je potrebna dokumentacija spremna.\nJene Maglai: Pozorište nema ni građevinsku dozvolu\nGrad Subotica jene maglai vojput subotica autoput ilija maravić gojko radić dragi vučković zorana mihajlović\npre 6 minuta i 19 sekundi\npre 22 časova i 6 minuta\npre 1 dan i 20 minuta


Meta: Odluka holandskog parlamenta zabrinjavajuća za Tiranu\nTanjug 17. aprila 2019. 14:02\nTIRANA – Albanski predsednik Iljir Meta je, povodom odluke holandskog parlamenta za suspenziju bezviznog režima sa Albanijom, izjavio da Tirana treba da uradi sve što je u njenoj moći kako takva odluka ne bi izazvala domino efekat.\n„Postupak holandskog parlamenta je bez presedana, jer koliko je meni poznato, do sada se nije dogodilo da postoji takav zahtev za Zapadni Balkan i naše države. Razume se, to je alarm i mi treba da posaljemo snažne poruke o organizovanom kriminalu, koji nije zabrinjavajući samo u Holandiji, već i u drugim državama poput Velike Britanije“, istakao je Meta, prenela je MIA.\nAlbanija mora da ima tešnju saradnju sa Evropskom komisijom da se ne bi dogodila situacija koja bi dovela do negativne percepcije o Albaniji, rekao je Meta i dodao da ovaj slučaj govori da se „pojavljuju određene pojave koje mogu biti štetne i ranjive“ za njegovu zemlju.\n„Bitno je da odgovorno reagujemo i prema našim građanima i prema međunarodnim partnerima“, rekao je Meta.\nPredlog je usvojen u parlamentu Holandije 11. aprila, nakon čega će od holandske vlade tražiti da predloži Evropskoj komisiji da pokrene proceduru „vanredne kočnice“, koja omogućava suspenziju bezviznih putovanja.


Lažima poraženog proglasili pobednikom, a pobednika poraženim\nKomandanti NATO-a koji su besomučno bombardovali Treću armiju, posebno Prištinski korpus, bili su šokirani kada se sa Kosova i Metohije povlačila Vojska Jugoslavije u kolonama koje su potvdile da je laž da je NATO „naneo velike gubitke srbskim snagama“. Slika koje je otišla u svet pokazala je da ja Vojska Jugoslavije na Kosovu i Metohiji samo malo okrznuta. Silnicima nije preostalo ništa nego da novim lažima i manipulacijama proglase sami sebe pobednikom svesni da su poraženi. Međutim, istina je polako ugledala svetlo dana!\nGlavnokomandujući. američki general Vesli Klark, pokušavao je da obmane svetsku javnost i administraciju u Vašingtonu o stvarnim efektima vazduhoplovne agresije NATO na SRJ. Izjavu komandaat Treće armije, generalpukovniaka Nebojše Pavkovića, o gubicima Treće armije u toku agresije, Klark je prokomentarisao kao „Srpske dezinformacije“. Nije time uspeo da obmane ni svoje pretpostavljene pa je smenjen sa dužnosti dva meseca pre penzionisanja.\nPrvi izveštaji Alijanse bile su da je avijacija NATO uništila 181 tenk, 317 oklopnih transportera, 857 artiljerijskih oruđa i 600 vojnih vozila. To je potvrdio i ministar odbrane SAD Vilijam Koen i proglasio agresiju NATO na SR Jugoslaviju za „Najuspešniju vazdušnu kampanju svih vremena... Naneli smo velike gubitke srbskim vojnim snagama na Kosovu, uništili više od 50 odsto njihove artiljerije i jednu trećinu borbenih vozila“.\nUbrzo zatim, na brifingu za štampu, šef Združenog generalštaba američke vojske, general Henri Šelton, pokazujući novinarima brojne grafikone i fotografije, ublažio je prvo saopštenje u gubicima VJ i potvrdio da je uništeno 120 tenkova, 220 oklopnih transpotera i do 400 artiljerijskih oruđa i minobacača.\nMeđutim, verovatno, izjava komandanta Treće armije o gubicima, izjava Džemi Šeja i komandanata i Štaba NATO, dovele su 11. juna 1999. godine na Kosovo, u Prištinu, i na komunikacijama koje sa Kosova i Metohije vode ka Srbiji, preko 100, uglavnom stranih novinarskih i TV ekipa, koje su došle da prate povlačenje „potpuno uništenih“ jedinica Treće armije i Prištinskog korpusa sa Kosova i Metohije.\nLaži koje su svetskim medijima govorili Džemi Šej i ostali počele su da se ruše kao kula od karata. Za predstavnike medija je bilo potpuno iznenađenje kada su se na putevima pojavile kolone tenkova, lanseri raketnih sistema, oklopni trasporteri, artiljerijska oruđa i motorna vozila krcata vojnicima.\nTo je bila prilika da se svetskoj javnosti pokaže da VJ nije pretrpela ni približne gubitke u borbenoj tehnici, kako su tvrdili.\nPočelo je prvo javno „probijanje“ istine u svet o stvarnim efektima bombardovanja jedinica Treće armije na Kosovu i Metohiji.\nPrema informacijama koje su stizale još tokom agresije, general Klark je imao ozbiljnih problema sa Vladom svoje zemlje, ministrom odbrane Koenom i načelnikom Generalštaba Šeltonom, u vezi sa rezultatima vazdušne kampanje, tempa i ciljeva bombardovanja i zahtevima za povećanje vojnih efektiva i izvođenje agresije na kopnu. Pod pritiskom Vašingtona da donese pozitivne rezultate bombardovanja, Klark je preuveličavao uspeh vazdušnih udara, iako je od Komande vazduhoplovstva dobijao uveravanja da je teško pogoditi tenk sa visine od 15.000 stopa. Klark je proglasio pobedu i tako ućutkao nevernike u sumnje o rezultatima agresije. Međutim, izjave pojedinih zvaničnika, koji nisu bili ubeđeni u tačnost izveštaja o uspesima vazdušne kampanje na Kosovu i Metohiji, počele su da potkopavaju kredibilitet Komande i glavnokomandujućeg NATO generala Klarka. Ministar odbrane Ruske Federacije maršal Sergejev bio je impresioniran izveštajima stranih novinara sa terena i poručio jugoslovenskom rukovodstvu: „Dok su gledali pokret vaših jedinica sa Kosova iz visina, NATO planeri su padali u nesvest“.\nNajbliži saradnici Klarka bili su realniji u proceni moje izjave o gubicima. Sugerisali su mu „Da je srbski general možda u pravu“. General Klark je reagovao na sugestije saradnika i krajem juna formirao mešoviti tim od tridesetak stručnjaka iz NATO-a i oružanih snaga SAD, koji je nazvao „Tim za procenu efikasnosti municije“.\nTim je na Kosovu pronašao desetine uništenih i spanjenih vozila i autobusa ali samo nekoliko tenkova. U svom izveštaju članovi tima naveli su da su „podaci vrlo precizni kada je reč o fiksnim metama, poput bunkera i mostova, ali i da su mnogo puta nasamareni“. Prema izjavi jednog člana tima, „Srbi su zaštitili jedan most od NATO bombardera gradeći lažni od polietilenskih ploča, koje su postavili 300 jardi uzvodno. NATO je uništio lažni most mnogo puta“. On je detaljno objasnio kako su napravljene lažne mete za artiljerijsko naoružanje, tenkove i protivavionska oruđa i konstatovao „izgledali bi savršeno sa visine od tri milje“. Kada je saznao za loše vesti, Klark je naredio članovima Tima da izađu iz helikoptera: „Idite na svako od tih mesta. Peške obilazite teren“.\nMeđutim to se nije moglo sakriti od medija. Krajem juna i početkom jula 1999. godine, američka štampa počela je da svojoj javnosti otkriva istinu o agresiji na SR Jugoslaviju i da ukazuje da je pravi cilj vazdušne kampanje bio slamanje naroda, a da su prave mete bili civili, industrijski i drugi objekti koji su od vitalnog značaja za život i opstanak ljudi i čitavog naroda u SR Jugoslaviji.\nNovinari „Njujork Tajmsa“ 28. juna 1999. godine otkrivaju brutalne laži, da su samo vojni, a ne i civilni ciljevi bili meta bombardovanja suverene SR Jugoslavije. U listu se navodi da je bombardovanje nanelo neznatnu štetu jugoslovenskoj armiji, koja je iz okršaja sa nadmoćnim NATO-om izašla skoro neoštećena.\n„Širom zemlje mogu se videti samo razoreni civilni objekti, fabrike, srušeni mostovi i uništene centrale.“ Njujorški dnevnik otkriva čitavu seriju sramotnih tvrdnji agresora, od toga da su agresorski piloti „hrabro i ponosno“ gađali podmetnute makete tenkova i lažnih meta, do naknadno utvrđenih „vizuelnih“ grešaka pogodaka koje su zabeležile kamere u avionima, kada ih ustvari nije bilo. „Na Kosovu gotovo da nema olupina tenkova i drugog vojnog arsenala, koje je prema tvrdnjama, NATO avijacija pogodila.“\nU tekstu „Njujorškog dnevnika“ navodi se: „Da je NATO preživeo poraz na vojnom planu, napadajući iz vazduha moćnom tehnologijom, jednu daleko manju i slabiju zemlju“ i da generali u Briselu ne vole da pričaju o tome. „Niko se sada ne prsi da priča o tome“, izjavio je oficir iz NATO-a koji je želeo da ostane anoniman. „Sasvim je druga slika, što se tiče razrušenih civilnih objekata“, kaže list i ukazuje „da je avijacija brutalno i besomučno gađala i uništavala objekte od vitalnog značaja za život ljudi, ubijajući pri tom bespomoćno stanovništvo“ i navodi da je „američka štampa, direktno bila uključena u propagandni rat, sve vreme trajanja agresije na SR Jugoslaviju... skrivajući ratne zločine koji su činjeni i lažno prikazivala agresiju kao navodnu 'humanitarnu intervenciju“.\nKineski dnevnik „Žen min žibao“ je ocenio „da vojni pobednik u NATO agresiji na Jugoslaviju nije ta vojna alijansa već Oružane snage Jugoslavije, koje su iskoristile svoju mudrost i jake tačke da bi razbile i istrošile snagu protivnika“.\nU tekstu ovog dnevnika je data analiza vojnih efekata dvoipomesečne NATO agresije na Jugoslaviju i konstatovano da će u vojnoj istoriji sveta biti zapisano da je “najmoćnija vojna organizacija bacila više od 10.000 tona bombi na malu zemlju“, čiji je rezultat bio svega 13 uništenih tenkova. Kineski list je ocenio da je „NATO izgubio obraz“ i da su vojnici iz NATO zemalja, posle ulaska na Kosmet, i pored velike pretrage, „razočarani, našli ostatke samo tri tenka“ i istakao „da je propaganda NATO u nevolji kako to da objasni posle svakodnevne povike o 'velikim vojnim uspesima“.\nAnalizirajući stvarne razmere ovakvog vojničkog neuspeha, kineski dnevnik ocenjuje: „Da su 19 zemalja članica te alijanse 1.113 puta ekonomski jače od Jugoslavije, sa 43 puta većim oružanim snagama, koristile 1.100 aviona različitih tipova, koji su izveli više od 34.000 poletanja i bacili više od 23.000 najsavremenijih raketa i bombi, uključujući, i najmodernije laserski navođene i komjuterski kontrolisane, da bi sada samo našao ostatke tri tenka“.\n„Šta je NATO bombardovao toliko dana“ kada su veliki konvoji tenkova i artiljerijskih oruđa jedinica Vojske napuštali Kosovo. To nije šokiralo samo „ NATO političare“ već i strane dopisnike koji nisu mogli da veruju svojim očima. Razlog tako velikog jaza između naduvanih „rezultata na bojnom polju“ i stvarnih gubitaka jedinica Vojske na Kosovu, kineski analitičari vide u nastojanjima portparola NATO-a Džejmi Šeja, da napravi galamu o navodnoj „vojnoj pobedi“, s jedne, i „mudroj kamuflaži i imitaciji ciljeva koju su izvele jedinice jugoslovenske vojske“, s druge strane. Takvom taktikom „Do maksimuma su očuvane snage Vojske Jugoslavije, a zbunjene NATO vazdušne snage i pored velike nadmoći, od početka do kraja agresije, nisu se usuđivale da se spuste na manje visine što je priznanje jugoslovenskoj vojsci i njenoj obučenosti“.\nNezadovoljan i drugim izveštajem svog Tima Klark je naredio Komandi Vazdušnih snaga da pripremi novi izveštaj o efektima bombardovanja snaga Treće armije na Kosovu i Metohiji.\nPosle samo mesec dana, brigadni general Džon Korli je septembra meseca 1999. godine predao Klarku izveštaj.\nNovi izveštaj je zadovoljio Klarka. U njemu su bile sve same laži, koje su trebalo da potvrde uspešnu kampanju NATO. U njemu je navedeno da je avijacija NATO uništila 93 tenka i 153 borbena vozila, što je približno brojkama, koje je odmah posle završetka agresije saopštio načelnik Združenog generalštaba general Šelton. Da je uništeno 120 tenkova i 220 oklopnih transportera.\nBrigadni general Korli nije vršio novo istraživanje na terenu, već je izveštaj napisao na osnovu izjava i tvrdnji pilota. „Metodologija je više nego dobra“ izjavio je Korli i odbacio optužbe da je u pitanju obmana. Prema izjavama oficira iz Korlijevog tima, koji je pregledao sve izjave i podatke pilota, za više od polovine pogodaka koje je Korli proglasio „proverenim pogocima“, jedini dokazi su bili zamagljeni video snimci iz pilotske kabine ili bljesak koji je zabeležio špijunski satelit. Međutim, sateliti ne mogu da raspoznaju da li je raketa ili bomba pogodila cilj kada je eksplodirala. Ovaj izveštaj izvan Vazdušnih snaga dočekan je sa nevericom. U vezi sa novim izveštajem, Klarkov zamenik, britanski general ser Rupert Smit i njegov načelnik štaba, nemački general Diter Štokman, privatno su upozoravali Klarka da ne prihvati ponuđene brojke. Prema Korlijevom izveštaju sumnjičave su bile i američke obaveštajne službe. CIA je više verovala izveštaju, koji su u novembru mesecu 1999. godine izradili stručnjaci američke i britanske obaveštajne službe. Oni su utvrdili da je jugoslovenska armija posle rata „samo malo manja nego što je bila ranije“. Jedan od visokih službenika CIA izjavio je za „Njusvik“ da „Niko ne voli da priča o toj temi“.\nMašinerija propagande, laži i obmana nije se mogla zaustaviti. U januaru mesecu 2.000 godine, sekretar odbrane Vilijem Koen i general Šelton potpisali su zvanični izveštaj, o ratu na Kosovu, koji je podnet Kongresu. U izveštaju na 194 strane nije bilo verodostojnih podataka, pa su ga oficiri nazvali „bezsadržajni“. Međutim u njemu je napisano obaveštenje: „procena nije obezbedila podatke o tome koliko je ukupno mobilnih meta pogođeno ili nivo nanetih oštećenja“. U izveštaju u kome se veliča trijumf vazdušnog rata i same Vazdušne snage su prestale da koriste informacije i brojke iz Korlijevog izveštaja.\nGeneralu Klarku su šefovi iz Vašingtona uskratili poverenje, a Klintonova administracija je objavila da će Klark svoj položaj morati da napusti dva meseca pre penzionisanja. Posle svega upitan koliko je srbskih tenkova i drugih vozila bilo uništeno na Kosovu, Klark je odgovorio „Dovoljno“.\nOstali moćnici, političari i generali, nisu više bili raspoloženi da istražuju šta se na Kosovu dogodilo. Međutim, istina o stvarnim efektima dejstva avijacije NATO probijala se mimo njihove volje.\nPred Vojnim komitetom Donjeg doma britanskog parlamenta, svedočio je i general Majkl Džekson, koji je za vreme agresije bio komandant NATO u Makedoniji, a posle komandant snaga KFOR-a na Kosovu. Tom prilikom je izjavio „Da je NATO krupno lagao o uspesima u vojnoj agresiji na Jugoslaviju“ i da su predsednik Toni Bler, ministar spoljnih poslova Robin Kuk i ministar odbrane Džordž Robertson planirali „totalni rat“ protiv Jugoslavije ako bombardovanje ne uspe. „Nema sumnje da kada smo ušli na Kosovo nije bilo potrebno da čistimo stotine spaljenih tenkovskih kupola, jer istih nije ni bilo“, izjavio je general Džekson, i dodao: „Milošević nije ustuknuo zahvaljujući našem bombardovanju“. Na kraju svedočenja potvrdio je da javno saopšteni podaci NATO-a nisu tačni. „Ništa od tih podataka o štetama na Kosmetu misija KFOR-a nije mogla da pronađe.“\nPočetkom marta meseca 2000. godine, Alan Litl, autor emisije „Moralni rat“ TV Bi-Bi-Si, izjavio je da je komandant „humanitarnog“ bombardovanja Jugoslavije, američki general Vesli Klark bio očajan što na Kosovu nije mogao da pronađe vojsku i tehniku generala Nebojše Pavkovića. „Srbi su tako dobro izbegavali efekte bombardovanja da je izgledalo da znaju ne samo šta je trebalo da bude gađano nego i kada“, komentarisao je Litl i ocenio da je srbska vojska pred talasima NATO avijacije bila „mirna, izazovna i samouverena“.\nI komandant NATO avijacije general Majkl Šort, izjavio je u pomenutoj emisiji da je razmišljao da u jednom trenutku podnese ostavku: „Uistinu svi objekti koje smo na Kosovu gađali bili su davno ispražnjeni. Bilo je momenata kada sam osećao da ovako više ne mogu da nastavim“.\nMoguće da je o tome razmišljao kada je saznao da je avion njegovog sina pilota, pogođen iznad Kosmeta. Emisija autora Alana Litla „Moralni rat“ pomogla je da čelni ljudi NATO-a priznaju širokoj svetskoj javnosti da vazdušna kampanja protiv SR Jugoslavije, a posebno na Kosovu, nije bila tako uspešna kao što su sami posle završetka agresije tvrdili. Međutim, gledaoci širom sveta, bili su u prilici da u emisiji najgledanije televizije vide prava lica ljudi koji su bombardovali SR Jugoslaviju.\nI Klark i Šort nisu bili razočarani i frustrirani samo što ne mogu da pronađu srpske ciljeve na zemlji nego što nisu imali dozvolu da počnu razaranje širom Jugoslavije po svim ciljevima. Još uvek su mi na pameti bile reči Klarka koje je na pregovorima u Beogradu rekao predsedniku Miloševiću: „Vaša zemlja nikada više neće biti ovakva kakva je danas. U stvari morali bismo odmah da prekinemo pregovore, a vi biste morali da izađete i da se provozate Beogradom jer nikada više neće biti ovakav kakav je danas“. Znao je koliko je bombi i raketa planirao da upotrebi po Beogradu. Ostaće upamćen i po insistiranju da prvi „Tomahavk'' padne u centru Beograda na Terazijama.\nU pomenutoj emisiji koja je trajala dva sata, rečeno je da su i Klark i Šort pritiskali političare da im odobre da krenu u opšte razaranje Jugoslavije. Nadobudni Šort je najpre hteo da bomarduje Brankov most, „Rok en rol most“ kako ga je zvao, „ jer na njemu su igrali Srbi“. On govori da je Pariz zabranio da bombarduje Brankov most i da je Širak bio „van sebe“ kada je Klark počeo da bombarduje „strateške“, ustvari civilne, ciljeve, bez pitanja ostalih vlada u Alijansi.\nPovodom samovolje Klarka i Šorta, govorio je šef francuske diplomatije Iber Vedrin: „Poručili smo Klarku, ako menjate ciljeve, znači da ulazite u novu fazu rata. U tom slučaju o tome mora da odlučuje političko rukovodstvo. Zbog toga je Francuska poslala svog generala kod Klarka u komandu“. „Bukvalno se nije od mene odvajao ni danju ni noću“, izjavio je Klark.\nBez obzira na to, Klark je ubeđivao svoje nadređene „da nema razloga zašto ne bismo udarili po Beogradu“. Za Klarka, „generalčinu“, Beograd je bio legitiman cilj, kao što je bila i zgrada Televizije, za koju kaže da je takav status stekla jer „širi Miloševićevu propagandu“.\nO kakvim se ljudima radi potvrđuju saznanja da su njih dvojica doneli odluku o proširenju liste ciljeva, bez konsultacije i odobrenja političara. General Šort je mirne savesti izjavio pred kamerama: „Išli smo na Beograd. Beograd je bio u plamenu. Napali smo ispravan niz ciljeva. Od tog trenutka bilo je značajno da se na tome zadržimo, ali tu smo imali izvesnih teškoća“.\nI jedan i drugi, ostrašćeni na ubijanje civila, otvorili su dušu pred milionima gledalaca i šepurili se kao heroji. General Klark je povodom bombardovanja RTS-a hladnokrvno izjavio: „Mislili smo da je udar na televiziju dobar potez, a političko vođstvo se složilo sa nama“. Koji političari su se složili? Pre svih glavni planer agresije na SR Jugoslaviju Toni Bler: „Bili smo svesni da će nam se vraćati slike. Konvoji su bili, na mnogo načina gori od izbeglica, koje su pogodile bombe NATO. Bili smo svesni da će se te slike vratiti i da će nastati instiktivna simpatija za žrtve kampanje“.\nU emisiji Bi-Bi-Si, pojavio se i general Klaus Nojman, predsednik Vojnog komiteta saveta NATO, koji je potvrdio da je proširena lista ciljeva avijacije u SR Jugoslavije bez saglasnosti političara: „Članice NATO nisu ni u jednom momentu predviđale da ćemo morati da idemo toliko daleko. Zbog toga smo odlučili da ne pitamo političare, jer smo znali da će odgovor biti razočaravajući“.\nKrajem aprila i početkom maja 2000. godine konačno su razobličene zavere i laži onih koji su osmislili i realizovali nelegalnu i nelegitimnu agresiju, na suverenu zemlju, članicu OUN.\nUticajni američki nedeljnik „Njuzvik“ objavio je dva tajna dokumenta: Tajni izveštaj američkog vazduhoplovstva i Izveštaj Stejt departmenta. Obelodanjivanjem prvog izveštaja, samo nedelju dana posle odlaska generala Veslija Klarka sa dužnosti, konačno je na svetlost dana izbila istina o namerno zataškanom porazu, koji su doživeli na Kosovu i u agresiji na SR Jugoslaviju. Nedeljnik „Njuzvik“ obrušio se na Pentagon, najuže rukovodstvo NATO, političare iz Bele Kuće i Stejt departmenta, „optužujući ih za kratkovidost, neviđenu neodgovornost i vojni amaterizam, i zbog naduvanih raporta“.\nStejt departmen je, na zahtev Nacionalne bezbedonosne arhive, koja se pozvala na Zakon o slobodi informisanja, obelodanio Interni izveštaj na osnovu koga je postalo jasnije zbog čega je tako dugo skrivana istina.\nPod naslovom „Zataškavanje Kosova“, magazin je objavio najinteresantije delove iz tajnog izveštaja američke vojske u kome se „Kosovski rat“, kako se agresija na Jugoslaviju naziva u izveštaju, ocenjuje kao „potpuni poraz“. Između ostalog u izveštaju je navedeno: „Tvrdilo se da je to bila najuspešnija vazdušna kampanja ikada preduzeta, da je to bila prekretnica u istoriji savremenog rata“.\nMeđutim, „Njuzvik“ tvrdi da je „vazdušna kampanja protiv srpske vojske na Kosovu bila najvećim delom neefikasna i da je ona Vojsci Jugoslavije nanela samo puke ogrebotine“ i otvoreno ukazao da je bombardovanje bilo efikasno, ne prema vojnim već civilnim ciljevima, a da je NATO vodio rat protiv civila.\nKomentari u magazinu „Njuzvik“ predstavljali su pravu bombu za domaću i međunarodnu javnost, od kojih je tendenciozno prikrivana istina, sa očiglednim ciljem da se prikrije ne samo vojni poraz, već i zločini koji su počinjeni prema srbskom narodu. Iz izveštaja vazduhoplovnih snaga SAD “Njuzvik'' prenosi da je: „Od ukupno 744, navodno potvrđena uspešna udara NATO pilota na vojne ciljeve, naknadnim uviđajem i istragom na terenu, postoje dokazi o samo 58 pogođenih ciljeva, što je nepunih osam posto od prvobitno saopštenog podatka kojim je zamajavana američka javnost. Nije uništeno 120 nego 14 tenkova, nije 220 nego 18 oklopnih transportera, nije 450 komada artiljerijskog oruđa nego samo 20 komada... Odgovorni ministar odbrane SAD Vilijam Koen uveravao je tokom agresije na SRJ da je uništeno 50 odsto jugoslovenske artiljerije i trećina oklopnih vozila. Sindrom 'vijetnamske laži' uticao je da se surova istina o američkom balkanskom promašaju sahrani u Pentagonu. Trebalo je sakriti od javnosti da je najjača sila sveta žestoko uništavala protivavionski lanser SA9 napravljen od kartona za pasterizovano mleko. Stvorena je ekspertska grupa sa zadatkom da dokaže nedokazivo, pa je njih 30 škljocalo dan i noć po Kosovu ne bi li makar uz pomoć 2.600 fotografija, dokazali Klarku koliko je njegova strategija-ćorak“.\nNa konferenciji za štampu u Pentagonu, prvog jula, Klark je obznanio da je naredio „ispitivanje štete od bombardovanja na Kosovu“, ali kako veruje „pogođeno je 110 srbskih tenkova i 210 oklopnih transportera“.\nPovodom svih ovih ocena i komentara oglasio se i italijanski dnevnik „Republika“, koji je tvrdio „da su SAD bile prinuđene da opovrgnu još jednu smišljenu laž povodom NATO agresije na SR Jugoslaviju i da priznaju da tokom 78-dnevnog bombardovanja, gotovo da nisu dotakle Vojsku Jugoslavije na Kosovu“. Italijanski dnevnik konstatuje da je predsednik Slobodan Milošević „nasamario NATO“, prenoseći tajni izveštaj američke vojske objavljen u američkom „Njuzviku“.\nI ovaj dnevnik naglašava da „izveštaj američkih stručnjaka sa terena pokazuje da su avioni Alijanse uglavnom pogađali automobile, kamione i lažne ciljeve“, i da je NATO „samo okrznuo oružane snage Jugoslavije“.\nPozivajući se na tekst objavljen u američkom „Njuzviku“, oglasili su se i francuski dnevnici „Parizjen“ i „Ožurdui“ i napisali da su izveštaji NATO o rezultatima bombardovanja Jugoslavije „maksimalna laž“, podsećaju n izjavu šefa Pentagona Vilijama Koena, od pre godinu dana, prema kojoj je Severoatlanska alijansa navodno „teško uništila 50 odsto artiljerije VJ na Kosovu i jednu trećinu blindiranih vozila... To je bilo najobičnije razmetanje i hvalisanje... Saveznici su tvrdili da su uništili 120 tenkova. Misija za verifikaciju organizovana na terenu pronašla je 14“.\nNovine navode da je ista situacija iz pentagonske fabrike laži. „Četiri stotine pedeset pogođenih artiljerijskih oruđa? Pogođeno je samo 12.“\nTakav odnos između laži i istine prisutan je u ukupnom broju „potvrđenih pogođenih ciljeva, jer su NATO piloti izmislili 740 pogođenih ciljeva, a bilo ih je 58... Istraga je pokazala da je srbsko lukavstvo bilo veoma efikasno“, prenosi „Parizjen'' i navodi primer lažnog mosta, o kome su izvestili i drugi listovi.\nPrema pisanju novinara „Njuzvika“, posle objavljivanja poverljivih izveštaja, odmah je reagovala Administracija i moćnici i „sahranili“ izveštaje.\nZbog toga je „Njuzvik“ otvoreno postavio pitanje: „Zašto se istina zataškava i prikriva?“ i podsetio čitaoce da se američka administracija slično ponašala i u vijetnamskom ratu, kada su se prikrivali podaci o poginulima.\nGeneral Klark ipak je dao intervju ovom dnevniku, ali je odbio da se upušta u diskusiju o brojkama.\nOtkriće magazina „Njuzvik“ delovalo je na američku javnost kao hladan tuš. Na brifingu u Pentagonu, novinari su zatrpali pitanjima portparola Keneta Bejkona, koji nije imao prave odgovore. Nevešto se branio i pokušao da se naruga autorima teksta koji su američkoj javnosti otkrili istinu o postojanju tajnog izveštaja Pentagona i NATO. Odbijao je da saopšti bilo koju cifru o gubicima Vojske Jugoslavije. Komentarišući izveštaj generala Korlija, Bejken je izbegavao da uđe u raspravu o brojkama iako je kao zvanični predstavnik Pentagona sigurno morao da zna u detalje. Na kraju je novinarima rekao da cifre i „nisu najvažnije“ i da je u suštini potpuno nevažno koliko je teškog naoružanja jugoslovenske Vojske zaista uništeno na Kosovu i ponovio tezu koju je zastupao general Klark rečima: „Mi smo očigledno pogodili dovoljno tenkova i drugih ciljeva da bi smo pobedili“.\nPosle okončanja vazdušne agresije na SR Jugoslaviju i obelodanjenih tajnih izveštaja o efektima bombardovanja, većina vojnih analitičara procenili su da su napadi iz vazduha na pokretne ciljeve na Kosovu, kao što su tenkovi, bili mnogo manje uspešni nego što je NATO tvrdio i da se zato pristupilo gađanju civilnih ciljeva po Srbiji i u Beogradu.\nOtkriće i obelodanjivanje američkog nedeljnika „Njuzvik“ „Da je NATO gađao civilne ciljeve i životno važne infrastukture, objašnjava zbog čega se toliko lagalo. Čitava konstrukcija i manipulisanje činjenicama o sukobima na Kosovu, praktično su pale u 'blato' i ukazalo na katastrofalno lošu političku procenu“.\nObelodanjeni izveštaj Stejt departmenta, pisan je od juna do novembra 1999. godine, a potpisao ga je najbliži saradnik državnog sekretara za inostrane poslove Madlen Olbrajt, Morton Halperin, direktor za planiranje u Stejt departmentu. Posle novembarskih izbora, iako je još Klintonova administracija proglasila „humanitarne intervencije“ ključnim ciljem spoljne politike, u internom izveštaju Stejt departmenta, se konstatuje da je „obavila više nego loš posao“ u pružanju humanitarne pomoći. Milijarde dolara otekle su ka Aganistanu, Sudanu i jugoslovenskoj pokrajini Kosovo, kako bi se, navodno, pomoglo nedužnim ljudima. Rezultati ove pomoći su bile više nego nezadovoljavajući. Ovim je praktično priznat neuspeh vojne „humanitarne intervencije“ na Kosovu i Metohiji i prema izveštaju, sa potpisom najbližeg saradnika Madlen Olbrajt, da je humanitarna katastrofa počela sa prvim borbama na Kosmetu.\nMožda je najbolju ocenu izrekao zvanični komentator na francuskom međunarodnom radiju „Frans internasional“': „Nije više sporno da je varvarska NATO agresija na Srbiju i Jugoslaviju, posmatrana sa bilo kog aspekta, vojnog, političkog ili moralno-humanitarnog, potpuni promašaj sa katastrofalnim posledicama ne samo za Balkan i Evropu već, i za odnose na svetskoj međunarodnoj sceni uopšte... ono što ima značaja i što je pitanje na koje će se usuditi da traže odgovor, po svoj prilici, tek istoričari, jeste kako je sve to bilo moguće“.\nU komentaru „Frans internasionalu“, dalje se konstatuje: „NATO je počeo rat. More svetskih stručnjaka iz svih domena, učestvovali su u pripremi sa uverenjem da neće ni bita rata, već samo dva dana simboličnog bombardovanja, a onda je ispalo da ni vlade, ni vojni stručnjaci, pa ni armija novinara, intelektualaca i humanitaraca nisu znali šta ih čeka.\nSvi oni su se brzopleto ukrcali u rat u uobičajenoj potrebi za senzacijom i katastrofom, da bi tek sad počeli da otkrivaju šta se sve stvarno desilo, prikrivajući, međutim, i dalje svoju odgovornost“.\nPripremio Boško Antić prema delu generala Nabojše Pavkovića “Treća armija sedamdeset osam dana u zagrljaju 'Milosrdnog anđela' – Ratni dnevnik komandanta Treće armije“.\nfoto: © Petty Officer 1st Class Benjamin D. Olvey, U. S. Navy. / vostok.rs


Stuttgart -Werder | Insider Dojave | Besplatni Tipovi i Insajderi Za Kladionicu\nStuttgart ima ocajnu kampanju za sobom, oni su trenutno na razocaravajucem 12. mestu i neophodno im je da se vrate na pobednicki kolosek nakon 3 uzastopna poraza u 2013. godini. Ipak, oni imaju samo 5 bodova manje od petoplasirane ekipe i sa 2 pobede bi lako mogli da poprave poziciju na tabeli. Harnik i Niedmaier se vracaju u tim i to bi trebalo da predstavlja kvalitet vise.\nWerder ima isti broj bodova kao i njegovi rivali pa ne mogu biti zadovoljni svojim igrama do sada. Oni su primili 8 golova na emcevima protiv Dortmunda i Hamburga, ali uspeli su da se vrate na pravi put pobedom protiv Hannovera. Na gostovanjima nisu bili veoma uspesni ove sezone iako su postigli 16 golova na 10 meceva.\nOvi timovi imaju isti broj bodova i oba su dosadasnji deo sezone odigrali ispod ocekivanja u novoj godini. Mislim da domacin ima prednost na ovom mecu iako su jos uvek bez pobede u 2013. godini.U medjusobnim duelima na svom terenu oni su slavili na 5 od poslednjih 6 meceva, 3 puta je bilo 4:1, jednom 6:3 i jednom 6:0. Werder igra lose na gostovanjima i obicno primi dosta golova, 7 na poslednja 2 meca, pa se moze desiti da i na ovom mecu budu u problemima.


Rimski mafijaš sahranjen uz latice ruža i muziku iz Kuma\nBeta 21. avgusta 2015. 00:20\nU predgrađu Rima je, u holivudskom stilu, sahranjen lokalni mafijaš, u kočijama koju su vukli konji, uz muziku iz filma „Kum“ i kišu latica ruža bacanih iz helikoptera.\n„Osvojio si Rim, sada ćeš osvojiti raj“, pisalo je u četvrtak na plakatu na ulazu u crkvu Svetog Đovanija Boska, dok je na drugom, uz njegovu fotografiju i sliku Koloseuma i Bazilike svetog Petra, pisalo „Kralj Rima“.\nStotine ljudi ispratile su 65-godišnjeg Vitorija Kasamoniku, vođu klana aktivnog u jugozapadnom delu Rima. Prema navodima policije, Kasamonika je bio „na marginama“ organizovanog kriminala i nije bio predmet skorijih istraga mafijaških poslova.\nŠest crnih konja vuklo je crno-zlatnu kočiju, dok je orkestar svirao melodije iz filma „Kum“. Ožalošćeni su bacali bukete cveća dok je kovčeg unošen u crkvu, a u jednom trenutku su latice crvenih ruža bačene i iz – helikoptera.\nGradonačelnik Injacio Marino je na tviter nalogu napisao da je „neprihvatljivo da živi koriste sahrane da šalju mafijaške poruke“.\nPredsednica Antimafijaškog odbora Parlamenta, Rozi Bindi izjavila je da je zabrinjavajuće da sahrana nekoga ko je navodno član mafije može da bude pretvorena u „razmetljivu predstavu moći mafije“.


Bogate države ugrabile polovinu doza vakcina protiv korone | Direkt.rs\nPočetna Некатегоризовано Bogate države ugrabile polovinu doza vakcina protiv korone\nPredsednica Evropske komisije Ursula fon der Lajen upozorila je u sredu na “nacionalistički pristup vakcini” koji bi mogao da ugrozi živote najranjivijih i najsiromašnijih nacija.\nStudija koju je objavio Oxfam pokazuje da je grupa bogatih zemalja, koja predstavlja 13 odsto svetske populacije, već obezbedila ogromne doze vakcine.\n– Pristup spasonosnoj vakcini ne bi trebalo da zavisi od toga gde živiš ili koliko novca imaš, rekao je Robert Silverman iz Oxfam Amerika.\nOko 51 odsto tih doza ugrabio je bogati svet, uključujući SAD, Veliku Britaniju, Evropsku uniju, Australiju, Hong Kong, Makao, Japan, Švajcarsku i Izrael.\nNacionalistički pristup vakcini\n– Vrlo smo blizu da dobijemo vakcinu, rekao je Tramp.\nI na Srbima će se testirati kineska vakcina protiv koronavirusa


Moć kanabisa se duplirala širom Evrope u poslednjoj deceniji, prema prvoj studiji na ovu temu.\nStudija je objavljena u nedelju u časopisu "Adikšn", a potpisuju je istraživači sa Univerziteta u Batu i Kraljevskog koledža u Londonu. Oni navode da je i smoli i stabljici kanabisa porasla upotrebna vrednost i cena, sa potencijalnim neželjenim posledicama po korisnike.\nU stabljici kanabisa, koncentracija THC-a – glavne psihoaktivne supstance kanabisa koja je povezana sa psihozama – porasla je sa pet na deset odsto u periodu 2006-2016. godine.\nKada je u pitanju smola kanabisa, koncentracija THC-a od 2006. do 2011. bila je relativno stabilna, ali je do 2016. godine sa deset porasla na sedamnaest odsto.\nCena stabljike kanabisa porasla je sa 7,36 evra po gramu do 12,22 evra između 2006. i 2016. godine, dok je cena smole tokom istog perioda od 8,21 evra po gramu došla do 12,27 evra.\nU Velikoj Britaniji, nivo THC-a u stabljikama kanabisa ostao je identičan u pomenutom periodu, ali policijska istraga ustanovila je da je da je njegov nivo u smoli sada veći.\n- Ova otkrića pokazuju da se smola kanabisa promenila širom Evrope, rezultirajući većim potencijalom i vrednošću proizvoda – istakao je doktor Tom Friman iz Grupe za bolesti zavisnosti i mentalno zdravlje, koja je deo Katedre za psihologiju na Univerzitetu u Batu.\nOn je i vodio istraživanje.\nPorast potencijala smole kanabisa potiče uglavnom od novih tehnika proizvoidnje u Maroku i Evropi. Dok nivo THC-a raste, količina kanabidola (CBD) iz smole, za koju se smatra da neutrališe neželjene efekte THC-a, smanjila se ili je ostala na istom nivou.\n- CBD ima moć da učini kanabis bezbednijim, bez da ograničava pozitivne efekte. Ono što mi uočavamo u Evropi jeste porast THC-a i stabilan ili snižen nivo CBD-a, što kanabis može da učini opasnijim po korisnike – tvrdi Friman.


Srebra za Dunju Stupar i Jovanu Savić\nNaslovna Sport Ostali sportovi Srebra za Dunju Stupar i Jovanu Savić\nKaratisti „Kizamija“ učestvovali na Kupu Srbije za nade, kadete, juniore i seniore\nU Sportskom centru na Banjici u Beogradu održan je Kup Srbije za nade, kadete, juniore i seniore, a ujedno je to bio i Memorijal „Slobodan Vučinić“.\nU konkurenciji više od 600 takmičara iz 87 klubova, Karate klub „Kizami“ je predstavljalo četvoro karatista, tri u katama i jedan u borbama. Palančani nisu nastupili u kompletnom sastavu zbog zdravstvenih problema, ali su uspeli da osvoje dve srebrne medalje.\nDunja Stupar je u katama pojedinačno bila druga u nadama, kao i Jovana Savić.\n– Ostalih dvoje naših takmičara, Ana Marija Toupalik i Mihajlo Đurić zauzeli su četvrta mesta u katama pojedinačno, odnosno borbama pojedinačno. Takmičarsku sezonu lagano privodimo kraju, naredna dva vikenda nas očekuju učešća na turnirima u Temerinu i mađarskom Segedinu, a 27. decembra je polaganje za karate zvanja čime stavljamo tačku na još jednu uspešnu sezonu, rekao je Vladimir Poznanov iz KK „Kizami“.\nPrethodni tekstVeganima čija je beba preminula od izgladnjivanja uslovna kazna zatvora\nSledeći tekst„Sigurna od straha, sigurna od nasilja“


Elektromagnetni impulsi nada za okorele pušače | Novosti.RS\nElektromagnetni impulsi nada za okorele pušače\n18. 11. 2013. u 23:15\nUčestala upotreba visokofrekventnih magneta u stimulisanju mozga pomaže pušačima da odustanu od pušenja do šest meseci nakon tretmana, pokazala je izraelska studija\nOkoreli pušači mogli bi da se reše štetne navike podvrgavanjem tretmanu elektromagnetnim impulsima.\nUčestala upotreba visokofrekventnih magneta u stimulisanju mozga pomaže pušačima da odustanu od pušenja do šest meseci nakon tretmana, pokazala je izraelska studija.\nPušači, koji su do sada probali čitav niz tretmana, od nalepnica do psihoterapije, nadaju se da će stimulacija mozga biti efikasna alternativa tretmanima koji su se pokazali neuspešnim, piše portal Kliks.\nAbraham Zangen sa Univerziteta Ben Gurion je na godišnjem skupu Udruženja neurologa u Kaliforniji objasnio da je više od polovine pušača podvrgnutih visokofrekventnim magnetnim impulsima prestalo da puši, a više od trećine apstinira i nakon šest meseci.\nZangenov tim je radio sa 115 okorelih pušača starih od 21 do 70 godina, od kojih su svi pokušali da prestanu da puše, ali im prethodne metode nisu pomogle.\nU studiji se navodi da je oko 50 odsto učesnika posle samo 13 dana tretmana prestalo da puši, a 33 odsto ne puši već šest meseci.


Mekalister: Otvaranje poglavlja ove godine\nŠef delegacije Evropskog parlamenta za odnose sa SAD i izvestilac za Srbiju Dejvid Mekalister (arhivski snimak)\nIzvestilac Evropskog parlamenta za Srbiju Dejvid Mekalister poručio je danas da veruje da prva pregovaračka poglavlja u pristupnim pregovorima EU sa Srbijom mogu biti otvorena ove godine.\nNastavak dijaloga Beograda i Prištine u Briselu 23. juna biće važan za normalizaciju odnosa, ali i otvaranje pregovaračkih poglavlja ove godine, poručio je tokom današnjem boravka u Beogradu izvestilac Evropskog parlamenta za Srbiju Dejvid Mekalister\nOn veruje da prva pregovaračka poglavlja u pristupnim pregovorima EU sa Srbijom mogu biti otvorena ove godine. Po njegovim rečima, Unija je otvorena za nove članice i svih šest zemalja zapadnog Balkana imaju jasnu evropsku perspektivu.\nDela govore, a ne reči, rekao je na srpskom Mekalister na radnom doručku uoči 15. Ekonomskog samita Srbije, i dodao da smatra da se u procesu pridruživanja svaka zemlja regiona mora gledati zasebno.\nMekalister je, kao posebno važno, pomenuo pitanje regionalne saradnje i dobrosusedskih odnosa, a pominjući dijalog Beograda i Prištine on je podsetio na februarski susret, kada je postignut sporazum o pravosuđu, ali je ukazao da bi njega tek trebalo realizovati:\n"Da bi otvorili prvo poglavlje ove godine obe strane treba da isporuče rezultat narednih nedelja i zato je dijalog u Briselu 23. juna ključan za normalizaciju procesa. Evropski savet hoće da vidi napredak i to će omogućiti komisiji da otvori poglavlja."\nMinistarka bez portfelja zadužena za evropske integracije Jadranka Joksimović ocenila je da Srbija zaslužuje da napreduje u procesu evrop-skih integracija na osnovu onoga što je urađeno. Šefica Tima za pregovore sa EU Tanja Miščević istakla je da otvaranje pregovaračkih poglavlja ne bi bila nagrada, već rezultat teškog rudarskog rada:\n"Tehnički dijalog i politički dijalog o normalizaciji sa Prištinom je stalni proces koji je obnovljen u februaru. Svesn smo da je otvaranje poglavlja 35 koji je monitoring procesa normalizacije neophodan politički uslov za budući razvoj."\nA u kontekstu nastavka i ubrzanja evropskih integracija treba posmatrati i predstojeći dolazak nemačke kancelarke Angele Merkel u Beograd. Prema pisanju medija, Merkelova dolazi u Beograd početkom jula sa dva zahteva – da Srbija prihvati prijem Kosova u UN, kao i da se distancira od Republike Srpske i omogući ustavno redefinisanje BiH.\nTim povodom, predsednik Republike Srpske Milorad Dodik je tokom današnjeg boravka u Beogradu izjavio da ne vidi razlog zašto bi se Srbija distancirala od RS ili bilo koga u regionu, pogotovo jer se zalaže za regionalnu saradnju:\n"Ja sam uveren u to da koncept Republike Srpske koji je predviđen Dejtonskim sporazumom može opstati. U suštini, mi se krećemo ka tome – ili izvornom Dejtonu, ili izlasku iz BiH. I jednog dana mi ćemo legalizovati naše političko pravo. Mene napadaju, pre svega u srpskom narodu, da ja govorim iluzije."\nNa današnjem predavanju na Fakultetu političkih nauka, održanom povodom dvadeset godina od Dejtonskog sporazuma, Dodik je rekao da želi da osvesti Srbe u Republici Srpskoj da imaju pravo na referendum kada je već priznato i drugim narodima, kao i da međunarodna zajednica nikad nije bila iskrena u nameri da sprovodi Dejtonski sporazum.


Infantino traži od Irana da pusti žene na fudbalske utakmice - Društvo - Dnevni list Danas\nPočetna » Društvo » Infantino traži od Irana da pusti žene na fudbalske utakmice\nPredsednik Međunarodne fudbalske federacije (Fifa) Đani Infantino zatražio je od Irana da pruži uveravanja da će ženama biti dozvoljeno da prisustvuju utakmicama u kvalifikacijama za Svetsko prvenstvo 2022. godine.\n0Piše: Beta 21. juna 2019. 12.33\nInfantina su mnogi kritikovali što je u martu prošle godine prisustvovao derbiju teheranskih klubova, pošto je ženama zabranjen ulaz na stadion. Međutim, kada je u novembru u Teheranu prisustvovao finalu Azijske lige šampiona, stotinama Iranki bilo je dozvoljeno da gledaju utakmicu Persepolisa i Kašime iz Japana.\n„Bio sam u mogućnosti da vidim stvaran i opipljiv napredak vezano za učešće žena u fudbalu. Činjenica da su napravljeni ti prvi koraci i što sam to lično mogao da vidim, još više razočarava jer nije bilo moguće zadržati pozitivan zamajac i nastaviti sličan napredak“, naveo je Infantino u pismu predsedniku Fudbalskog saveza Irana Mehdiju Taju.\nInfantino je istakao prijateljsku utakmicu između Irana i Sirije 6. juna, kada su „kapije bile zatvorene za žensku publiku i kada su, činilo se, mnoge žene želele da prisustvuju utakmici, ali su ih zadržale bezbednosne snage nekoliko sati“.\n„Nažalost, moram reći, to nije u skladu sa obavezama koje nam je u martu 2018. godine dao predsednik (Hasan) Rohani, kada smo dobili uveravanja da će taj važni napredak biti uskoro načinjen“, naveo je Infantino.\nOd Islamske revolucije 1979. godine ženama je uglavnom zabranjeno da prisustvuju muškim fudbalskim utakmicama i drugim sportskim događajima.\n„Iako smo svesni izazova i kulturoloških osetljivosti, jednostavno moramo da nastavimo da napredujemo, ne samo zato što to dugujemo ženama širom sveta, već i zato što imamo odgovornost da to učinimo, prema najosnovnijim principima Statuta Fife“, naveo je Infantino.\n„U ovim okolnostima, bio bih vam veoma zahvalan ako biste obavestili Fifu, u što kraćem roku, a ne kasnije od 15. jula, o konkretnim koracima koje će iranske vlasti i čelnici Saveza preduzeti kako bi osigurali da svim Irankama, ali i strankinjama koje to žele, bude dozvoljeno da kupe ulaznice i prisustvuju utakmicama u kvalifikacijama za Svetsko prvenstvo u Kataru 2022. godine, koje počinju u septembru“, piše u Infantinovom pismu.\nFudbal, Iran, žene, đani infantino\nBajden traži od Trampa da pozove pristalice da prekinu napad na Kongres SAD\nAmbasadori: Dobijamo signale od nove vlade da će pojačano raditi na reformama\nNapadi na jake žene šire se od vrha države


Ako imate dobre rezultate u profesiji kojom se bavite, s lakoćom možete da promenite državu u kojoj živite i da gradite karijeru na Bliskom Istoku. To dokazuju priče dr Nikoline Ljepave, Ivane Nikodijević, Borisa Dejanovića i Predraga Vejina, koji su rekli „da“ velikom izazovu i preselili se u Ujedinjene Arapske Emirate.\nGraditi život iznova na drugom kontinentu, daleko od porodice i prijatelja uz koje ste odrasli nije lako, ali ako imate jasno definisane ciljeve iskustvo života u inostranstvu može da bude i lepo i korisno. Pitanje je samo koliko ste spremni na promene.\nSagovornici Našeg Biroa nisu imali problem da se prilagode drugačijem mentalitetu, kulturi i načinu života. Nostalgiju su uspešno prevazišli zahvaljujući aplikacijama GO4YU Calling koja omogućava telefonske razgovore po povoljnim cenama sa Srbijom - više pogledajte na OVOM LINKU, i GO4TV preko koje prate više od 130 najpopularnijih TV kanala iz ex-Yu.\nUkoliko ste i vi otišli iz domovine, a uželeli ste se naših kultnih filmova i serija, muzike, sportskih dešavanja, informativnih, dečjih i emisija zabavnog karaktera, dovoljno je da skinete GO4TV aplikaciju i uživate u omiljenim domaćim TV sadržajima. Korisnici Androida GO4TV aplikaciju mogu da preuzmu OVDE, a za preuzimanje sa iTunes App store-a kliknite OVDE\nPovezane teme: Ivana Nikodijević dr Nikolina Ljepava Predrag Vejin Boris Dejanović preseljenje Srbija Emirati GO4TV nostalgija domaći kanali Srbi u Emiratima saveti iskustva go4yu calling


aleksandar vucic 01 Tanjug\nOn je istakao da te procene govore da Srbija odlično napreduje.\n"Predviđaju nam i znatno veći rast u 2022. - sa 3,8 su povećali na 4,5 odsto i to će još pomerati. A kada u aprilu pomerate projekciju to znači da ta zemlja jako dobro radi i napreduje. Smanjili su i prognozu deficita i to zbog kapitalnih investicija", rekao je Vučić.\n"To nam donosi privredni rast, a taj rast nam donosi veće plate i penzije. Ne smem da najavljujem, ali svakako očekujem da ćemo imati i rast plata i penzija ako nastavimo u ovom smeru. Zato pozivam ljude da se vakcinišu, kako bismo mogli da se vratimo u normalan život i posao", najavio je Vučić.\n"MMF takođe kaže da Srbija ove godine, uprkos ogromnom ulaganju u investicione radove i vojsku, neće preći 60,3 odsto javnog duga, a onda će javni dug početi da pada. To su fantastične vesti za Srbiju!", zaključio je Vučić.\n"Nikada nismo imali takav rast u istoriji", istakao je.\nAleksandar Vučić Privredni rast MMF


Uskoro svuda pristup fisknom širokopojasnom internetu\nTanjug 4. novembra 2020. 12:42\nTo će omogućti paralelno korišćenje više servisa, poput televizije, onlajn videa i slično, rekao je načelnik odeljenja za razvoj digitalne agende u Ministarstvu trgovine, turizma i telekomunikacija Milan Dobrijević\nNa Bizit konferenciji, organizovanoj sa ciljem da se odgovori šta se može uraditi kako bi ekonomske posledice zdravstvene krize bile što manje, istaknuto je da je skonomska kriza u svetu uzrokovana pandemijom kovida19 dovela do pada proizvodnje i prihoda u velikim industrijskim sistemima od 40 odsto, u malim i srednjim preduzećima i do 70 odsto.\nDobrijević je rekao da je prvi udar korone bio zastrašujući po sve sve one koji su obezbeđivali infrastrukturu za elektronske komunikacije u novim okolnostima.\n„To je bilo na nivou vanredne situacije. Mereno brojem poziva imali smo količinu saobraćaja kao u novogodišnjoj noći s tim što su oni trajali po 45 minuta umesto po 30 sekundi“, istakao je on.\nPrema njegovim rečima Vlada Srbije i resorno ministarstvo su\nsa svoje strane intenzivirali aktivnosti i ono što sledi jeste širok program podsticaja za izgradnju širokopojasne infrastrukture u ruralnim predelima.\nDobrijević je izrazio nadu da 2025. godine nećemo imati domaćinstva u Srbiji koje neće imati pristup fiksnom širokopojasnom internetu.\nUkazao je da za više stotina procenata narasla potreba za korišćenjem kolaboracionih platformi, kako video, tako i tekstualnih, što zahteva odgovor industrije i kako bi se korisnicima ponudilo sve što im je potrebno.\nNaveo je i da je u proteklih šest meseci znatno promenjena struktura korisnika telekomunikacionih usluga, jer među njima ima ljudi koji nemaju skoro nikakav nivo digitalnih veština ili je taj nivo veoma nizak.\n„Sada moramo raditi na tome da budemo odgovorni u pružanju usluga sve ranjivijim grupama i da posebno obratimo pažnju na način na koji ih štitiimo, kako oni ne bi sebi i nama naneli neku štetu“, rekao je Dobrijević.\nDirektor Sektora za razvoj usluga za poslovne korisnike Telekoma Srbija, Borko Crnogorac ukazao je da ova kompanija izdržala rast od 300 odsto u saobraćaju u fiksnom internetu za vreme vanrednog stanja, rast u mobilnom internetu je bio nešto manji, i da to korisnici nisu osetili.\nKao ni ogroman rast korišcenja aplikacija poput vac apa, vajbera i slično, koje su odlično funkcionisale.\n„Telekom će i u narednom periodu i privredi i građanima biti stabilan oslonac za dobru komunikaciju“, naglasio je Crnogorac.\nProfesor Ekonomskog fakulteta u Beogradu Dejan Šoškić je istakao da će ekonomski razvijenije zemlje, koje su više integrisane u međunarodne tokove imati imati veći pad bruto proizvoda.\nNaveo je da će prema najnovijim procenama Međunarodnog monetarnog fonda, ove godine globalno doći do pada BDP za 4,4 odsto a da bi sledeće godine mogao da se očekuje opravak od 5,2 odsto. Pritom, se u razvijenoj evrozoni očekuje pad od oko osam odsto na godišnjem nivou a kod nerazvijenih zemalja oko 1,2 odsto.\nPrema njegovim rečima, veću štetu od pandemije će pretrpeti i zemlje sa razvijenijim turizmom.\n„Jer, upravo je turizam jedna od delatnosti koja je najviše pogođena pandemijom, a tu su i transport, proizvodnja transportnih sredstava kao što je avio industrija, zatim delatnosti koje se bave organizacijom događaja, kongresa, konferencija i slično“, naveo je Šoškić.\nTakođe i proizvodnja i prodaja potrošnih dobara jer ljudi u neizvesnosti odlažu potrošnju stavri koje su malo skuplje i traju duže, poput nameštaja, kola i slično.\nGovoreći o tome šta države rade da pomognu privredi, naglasio je da se ta aktivnost usmerava ka tome da se spreče bankroti preduzeća i sačuvaju firme koje su konkurentne i imaju šansu da i posle panedemije rade uspešno.


ŠANSA ZA MALI BIZNIS: Za tri nove poslovne ideje Opština Ugljevik izdvojila 10.000 km | Novosti.RS\nNačelnik Ugljevika Vasilije Perić kaže da je cilj ovog projekta da se podstaknu mladi ljudi i novi preduzetnici koji imaju poslovne ideje da lakše i bolje savladaju sve probleme.\nPerić je istakao da pored ovakvih aktivnosti opština Ugljevik izdvaja po 2.000 KM prevrednicima za svako novo otvoreno radno mesto, te da je u prethodnoj godini iz budžeta izdvojeno 100.000 KM za ovu namenu.\n-Obezbedili smo sredstva za nabavku oprme za nabavku određenih kapitalnih ulaganja za privrednike, kao i za izgradnju određenih platoa i lokacija kod proizvodnih i uslužnih pogona gdje opština Ugljevik učestvuje u iznosu od 70 odsto - rekao je Perić novinarima.\nPerić kaže da se na ovakav način omugućava privrednicima, u ovim teškim vremena, da otvaraju nova radna mesta i dodao da je opština Ugljevik jedna od najrazvijenih u Srpskoj sa najmanjom stopom nezaposlenosti.\nVlasnik predškolske ustanove „Mali princ“ Danijela Ninić rekla je da je njena poslovna ideja otvaranje igraonice i rođendaonice za decu dobila podršku.\n-Igraonica će biti namenjena deci školskog uzrasta od 7 godina pa naviše. U Ugljeviku trenutno postoji zainteresovanost za ovu delatnost -kaže Ninićeva.\nMara Simić potpisala je ugovor za poslovnu ideju održavanja higijene i enterijera i Cvijetin Jovičić za ideju servis popravke bicikala, aparata za domaćinstvo i drugih uređaja.\nKorisnici programa akcelerator su prošli besplatnu obuku tokom koje s dobili znanje potrebno za poslovni uspeh, besplatnu savetodavnu podršku mentora sa preduzetničkim iskustvom i znanjem iz određenih oblasti; korišćenje besplatnog prostora za rad, administrativnu i tehničku podršku za korišćenje sredstava iz različitih programa finansiranja, mogućnost predstavljanja poslovnih planova potencijalnim investitorima.\nRS Ugljevik lokalni izbori u RS pomoć privredi


Izvor: Kurir arhiva vesti 31.08.2016 - Naslovi.net\nOpozvana predsednica Brazila: Dilma Rusef više nije na čelu države!\nDilma Rusef je prva predsednica Brazila koju je smenio senat. Nakon trodnevne diskusije većina senatora glasala je za konačnu smenu Rusefove sa predsedničke funkcije. Za smenu je glasalo 61, protiv je bilo 20, a uzdržan 54. Obaveze predsednika će u… »\nUhapšen lažni Sergej Trifunović: Šapčanin (23) varao ljude na Fejsbuku predstavljajući se kao glumac\nŠABAC - Filip J. (23) iz Šapca uhapšen je zbog postojanja osnova sumnje da je izvršio krivično delo prevare lažno se predstavljajući kao glumac Sergej Trifunović?! Osumnjičenog za prevare pronašli su i uhapsili pripadnici Službe za borbu protiv… »\nNovo poskupljenje: Od 1. oktobra skuplja struja\nBEOGRAD - Struja za domaćinstva u Srbiji, od 1. oktobra, poskupeće za 3,8 odsto, najavio je ministar rudarstva i energetike Aleksandar Antić na konferenciji za novinare. On je rekao da su vođeni obzbiljni pregovori sa MMF-om u okviru četvrte i pete… »\n31.08.2016 Kurir, kategorije


Rana upotreba vitamina u djece povezana s astmom - Index.hr\nRana upotreba vitamina u djece povezana s astmom\nISTRAŽIVANJE provedeno na više od 8.000 djece u Sjedinjenim Državama otkrilo je povezanost između rane upotrebe multivitaminskih dodataka i rizikom od astme i alergija na hranu.\nU izvješću američkog Dječjeg nacionalnog medicinskog centra u Washingtonu koje je provelo istraživanje navodi se da razlog povezanosti upotrebe multivitamina i povećanog rizika za pojavu astme nije sasvim jasan.\nU istraživanju je, međutim, "otkrivena povezanost između rane upotrebe multivitaminskih dodataka u prehrani i pojave astme, posebice u crne djece, te alergije na hranu u sve djece u dobi do tri godine".\nViše od polovine djece u Sjedinjenim Državama dobiva multivitaminske dodatke u prehrani, a broj astmatičnih i alergijskih bolesti u znatnom je porastu u posljednjem desetljeću. Neka ranija istraživanja provedena na životinjama pokazala su da prekomjerna upotreba određenih vitamina može izazvati promjene u stanicama koje, pak, povećavaju izglede na alergijsku reakciju na neku hranu.\nAko se ovo istraživanje potvrdi daljnjim postupcima "možda će biti potrebno smanjiti preporuke o multivitaminskim dodacima u prehrani kako bi se smanjio rizik za alergije i astmu", zaključuje se u izvješću washingtonskog medicinskog centra.


Priprema promotivnih pjesama (CD) u oblasti promocije javnog zdravlja – Crveni križ FBiH\nPriprema promotivnih pjesama (CD) u oblasti promocije javnog zdravlja\nAutor Crveni križ FBiH dana 19/02/2014\nU sjedištu Crvenog križa Federacije BiH održan je sastanak na temu pripreme promotivnih tekstova(CD-ova) u oblasti dobrovoljnog davalaštva krvi i borbe protiv pušenja.\nPored generalnog sekretara Namika Hodžića sastanku su prisustvovali : doc.dr. Aida Ramić-Čatak, član Predsjedništva i ekspert u oblasti javnog zdravstvenog prosvjećivanja, g-din Namik Tarabić autor tekstova i Nevenka Milanović, stručna saradnica.\nZaključeno da je navedeni tekstovi, odnosno CD-ovi predstavljaju značajan materijal u promociji javnog zdravlja i Crvenog križa općenito, te da treba tražiti podršku i partnere, prije svega, kod zdravstvenih institucija (Federalno ministarstvo zdravstva, Zavod za javno zdravstvo, Zavod za zdravstveno osiguranje i reosiguranje FBiH), javnih i drugih medija, međunarodnih organizacija, kao i drugih javnih i privatnih institucija.\nU cilju pridobijanja šire društvene podrške navedenog projektu, prvi korak će biti održavanje sastanka sa direktorom Federalnog zavoda za javno zdravstvo, kao i iznalaženje potencijalnih medijskih kuća za snimanje i izradu CD-ova.


Ibrahimovićev povratak u stilu, Kaljari nova žrtva Rosonera (VIDEO)\nU sklopu 18. kola Serije A Kaljari je poražen na domaćem terenu od Milana, a najzaslužniji za rezultat 2:0 u korist tima Stefana Piolija bio je povratnik u sastav i dvostruki strijelac Zlatan Ibrahimović.\nVeć u sedmoj minuti udarac sa bijele tačke izborio je upravo iskusni Šveđanin koji je preuzeo odgovornost i loptu u svoje ruke, a potom golmana Alesija Kragna poslao u jednu stranu, dok je “bubamara” završila na drugoj strani, pa su gosti već imali vođstvo 1:0.\nJedino uzbuđenje vrijedno pomena u preostalom dijelu prvog poluvremena krije se u činjenici da je glavni sudija ovog meča Rosario Abiso bio prisiljen pokazati žuti karton Alesiju Romanjoliju koji je zakasnio sa startom, pa nezgodno udario protivničkog fudbalera.\nSedmi minut drugog poluvremena takođe je bio koban po fudbalere Kaljarija, a ishod je bio identičan. Fantastično dodavanje u srce šesnaesterca uputio je Davide Kalabarija, a hladan kao špricer još jednom bio je Ibrahimović, pa je utakmica poslije 2:0 polako počela poprimati obrise “jednosmjerne ulice” u kojoj je već poznat pobjednik.\nNaredne minute protekle su u ofanzivi Kaljarija, ali osim terenske inicijative ništa konkretno nisu uspjeli uraditi izabranici Euzebija Di Frančeska.\nNevjerovatan nastups Aleksisa Selemekersa okončan je poslije samo osam minuta provedenih na travnjaku. On je ušao u igru tokom 66. minuta umjesto Jansa Haugea, a prvi žuti karton zaradio je samo dvije minute poslije, da bi drugu sudijsku opomenu zaradio u 74. minuti, pa je morao put svlačionice ranije od planiranog.\nTo ipak nije uticalo na preostali dio meča, pa je Milan zabilježio trijumf kojim je zadržao čelnu poziciju italijanske Serije A osvojivši 43 boda nakon 18 odigranih kola, dok se Kaljari nalazi na bod od zone ispadanja.\nU narednom kolu Milan dočekuje Atalantu, dok će tim iz jednog od najstarijih gradova svijeta koji su su podigli stari Feničani odmjeriti snage protiv Đenove.\nPrethodni članakSvjetsko prvenstvo: Norveška i Island sa pobjedama završile grupnu fazu\nNaredni članakSjajno drugo poluvrijeme Arsenala za pobjedu nad Njukaslom (VIDEO)


Branislav Borenović zaražen virusom korona - Istok\n– Rezultati današnjeg testiranja potvrdili su da je predsjednik Partije demokratskog progresa, Branislav Borenović, pozitivan na virus korona, saopšteno je iz PDP-a.\nDodaju da se Borenović osjeća dobro i upućen je na kućnu izolaciju. Posao i sve aktivnosti, koje dozvoljavaju okolnosti, nastaviće da obavlja iz izolacije.\n“Predsjednik Borenović nije učestovao u dosadašnjem toku kampanje zbog potrebe obavljanja zdravstvenih pretraga, što se pokazalo kao ispravan postupak”, kaže se u saopštenju PDP-a.\nŠarović: Većina naroda Republike Srpske je opozicija vlasti, dalje velike promjene su neminovne\nU opoziciju su dobrodošli svi koji su spremni za stvaranje bolje Republike Srpske, za nove vrijednosti, rad i napredak. Svi oni kojima je dosta jednoumlja jednog ... Read More\nSARAJEVO - Specijalni predstavnik EU u BiH Johan Satler juče je praktično otkrio da Evropska komisija želi da vrati strance na određene pozicije u pravosuđu ... Read More\nNEWER POSTŠarović: Nakon prvog mandata Zoranu Vidiću ćete sami nuditi drugi da realizuje svoje vizije\nOLDER POSTNešić istupio iz kluba u Parlamentu BiH


Novo ime na spisku vozača za trku u Sloveniji : Nadlanu.com\nNovo ime na spisku vozača za trku u Sloveniji\nNOVI PAZAR, 1. marta 2010. (Beta) - Selektor biciklističke reprezentacije Srbije Radiša Čubrić odredio je osmoricu vozača za "Trofej slovenačke zajednice", a među pozvanima se našao i debitant Dejan Marić.\nPosle mini kampa u Mataruškoj banji i tri kontrolna treninga Čubrić je sastavio ekipu na kojoj se nalaze Esad Hasanović, Žolt Der, Nikola Kozomara, Jovan Zekavica (Partizan), Dragan Spasić, Dejan Marić (Železničara MBN), Predrag Prokić (Radnički) i Marko Stanković (Metalac).\n"Prvi adut je Hasanović, koji je u dobroj formi i prošle godine je u Trstu bio drugi. Žolt Der nije bio u kampu zbog nazeba, ali je kao iskusan vozač dobio poverenje. Mladi Marić je ostavio odličan utisak tokom kompletnih priprema", rekao je Čubrić.\nSelektor je ocenio da je reprezentacija spoj mladosti i iskustva, sa četvoricom seniora i četvoricom vozača do 23 godine.\nReprezentaciji će se kasnije priključiti Ivan Stević, koji je zbog lakše povrede kolena preskočio kamp, kao i još nekolicina kandidata za državni tim.\nPlanirano je da reprezentacija Srbije, 14. marta, nastupi i na "Trofeju Poreč", a zatim sledi trka "Istarsko proleće", od 18. do 21. marta.


Timeout Archives - Stranica 15 od 33 - Sportske novosti\nNaslovna Timeout Stranica 15\nFrancuski fudbaler ima super cicu\nTimeout Ixa91 - 11 maja, 2017\nFlorian Tristan Mariano Thauvin (rođen 26. januara 1993) je francuski krilni fudbaler koji je se nalazi na pozajmici u rodnoj zemlji gde nastupa za prvoligaša Olympique de Marseille. On je pravno igrač Newcastle Uniteda koji je ove sezone izborio...\nCica dana je bivša devojka napadača Real Madrida\nTimeout Ixa91 - 10 maja, 2017\nCristiano Ronaldo je jednom nogom u finalu Lige Šampiona pošto je njegov Real Madrid savladao gradskog rivala Atletico Madrid upravo golovima portugalca. Popularni CR7 postigao je hatrick i maltene obezbedio prolaz u finale gde će se sastati sa Juventusom...\nCica dana na radaru Rio Ferdinanda\nTimeout Ixa91 - 9 maja, 2017\nRio Ferdinand završio je 2015. godine fudbalsku karijeru u dresu QPR, dok je najveće uspehe ostvario u timu Crvenih Đavola za koje je nastupao 12 godina (u periodu od 2002-2014.). Sa ekipom sa Old Traforda osvojio je 6 titula...\nCica dana je fitnes-Instagram model\nTimeout Ixa91 - 29 aprila, 2017\nCindy Prado je fitnes i instagram model iz Majamija (Floride), a u svom rodnom mestu je i počela sa karijerom u svetu modelinga i mode. Sa svega 15 godina, latino devojka se pojavljivala u brojnim katalozima zbog privlačnog izgleda. Od...\nTimeout Ixa91 - 26 aprila, 2017\nCica dana je talisman NBA tima\nTimeout Ixa91 - 25 aprila, 2017\nMemphis Grizzlies se vratio u seriju prve runde Plejofa pošto je gubio 0-2, a na domaćem terenu je uspeo da izjednači rezultat protiv San Antonia i odbrani domaći teren (rezultat serije 2:2). Danas će se igrati 5 meč u...\nCica dana: Lepa srpska teniserka\nTimeout Ixa91 - 23 aprila, 2017\nFed kup reprezentacija Srbije posle prvog dana gubi sa 2:0 od Australije u meču plej-ofa za plasman u Svetsku grupu B ovog takmičnja. Mečevi se igra u najvećem gradu u Banatu - Zrenjaninu. Prvi meč za srpsku reprezentaciju igrala...\nEngleski fudbaler šarao sa Cicom dana\nTimeout Ixa91 - 22 aprila, 2017\nAmerički fitnes model bila je u centru pažnje britanskih medija pošto je između ostalog zbog njega na luksuznim kolima fudbalera ispisano da je lažov. Ime Harriet Kaufman i njenog Instagram profila bilo je uključeno u niz snimaka (screenshoot-ova) koje su...\nPlayboy Cica dana je u sudskom sporu sa NBA igračem\nTimeout Ixa91 - 21 aprila, 2017\nSituacija između centra Utah Jazz - Jeff Withey i njegove bivše devojke Kennedy Summers su sporne već mesecima, ali su ovih nedelja postale još ozbiljnije. Bivša Playboy zečica godine - Summer podnela je prijavu protiv Witheya za više slučajeva nasilja...\nCarmelo se razvodi od Cice dana?\nTimeout Ixa91 - 19 aprila, 2017\nProšlo je samo nedelju dana, a Carmelo Anthony već ne može da uživa u odmoru. New York Knicksi opet nisu uspeli da izbore Plejof, tenzije oko Phil Jacksona koji kaže da igrač treba da napusti Veliku jabuku, a sada...\nTimeout Ixa91 - 18 aprila, 2017\nDwayne Wade se prošlog leta vratio u svoj rodni grad i zaigrao za ekipu Chicago Bullsa. Sezona nije bila sjajna, ali su se u žestokoj borbi na samom kraju Bullsi dokopali Plejofa, mahom bez igranja Wade-a. Međutim iskustvo Dwayne-a...\nCica dana: Zna se za koga navija Kardashianka u Plejofu\nTimeout Ixa91 - 17 aprila, 2017\nVečeras su na programu 2 utakmice NBA Plejofa, a prva se igra u Ohaju gde od 1h posle ponoći Cleveland Cavaliersi dočekuju Indianu Pacers u drugoj utakmici serije (prvi meč dobili Cavsi 109-108). Khloe Kardashian će večeras navijati za Cleveland...\nTimeout Ixa91 - 16 aprila, 2017\nTrke najbržih motorista na dva točka, dueli španaca Dani Pedrose, Maverick Vinalesa, Jorge Lorenza, Marca Marqueza i italijanaske legende - doktora Valentina Rossia, kao i mnogo padova, nesreća, svađa čine Moto GP atraktivnim za gledanje. Mnogi obožavaoci ustaju vikendom...\n1...141516...33Stranica 15 od ukupno 33


Budžet RS za 2008. godinu 1,5 milijardi KM\n15.11.2007. / 15:48\nBANJALUKA, Vlada Republike Srpske /RS/ usvojila je danas Nacrt budžeta za iduću godinu u iznosu od milijardu i 500 miliona KM i taj dokument biće dostavljen Narodnoj skupštini na razmatranje.\nVlada je razmatrala i izvršenje Budžeta za devet mjeseci ove godine i zaključila da su prihodi realizovani 100 odsto, a rashodi 89 odsto u odnosu na plan”, izjavio je pomoćnik ministra finansija za budžet i javne finansije RS Božidar Plavljanin.\n“Ostvareni domaći prihodi veći su za devet odsto od planiranih, ukupna budžetska sredstva za pet odsto, dok su izdaci manji za 11 odsto. Za otplatu domaćeg duga tokom devet mjeseci ove godine izdvojeno je 58,8 miliona KM, od čega 8,3 miliona za isplatu stare devizne štednje”, naglasio je Plavljanin.\nPlavljanin je podsjetio da rebalans ovogodišnjeg budžeta iznosi 1.390.000.000 KM, što je 7,9 odsto više nego što je iznosio budžet.\nKada je riječ o prihodima, Plavljanin je naglasio da je RS ostvarila najveće povećanje indirektnih i direktnih poreza.\n“Što se tiče indirektnih poreza, i ovaj put smo jedini u BiH ispoštovali okvir od 2,7 odsto koji smo dobili od Uprave za indirekto oporezivanje, povećali direktne poreze, odnosno prihode od poreza na dohodak i dobit, a očekujemo efekte od uvođenja fiskalnih kasa”, rekao je on.\nPrema njegovim riječima, budžet za 2008. godinu veći je za 464,3 miliona KM nego budžet u 2005. godini.\n“Došlo je do povećanja indirektnih poreza za 75 odsto, ali i direktni porezi bilježe rast”, rekao je Plavljanin i dodao da su lična primanja povećana tokom posljednje tri godine za 35 odsto ili sa 350 miliona na 490 milona KM.\nNamjenska izdvajanja Fondu PIO RS povećana su sa 118 miliona na 155 miliona KM, namjenska izdvajanja za vojne invalide sa 106 na 123 miliona KM, a namjenska izdvajanja za vojne invalide povećana su sa četiri na 7,8 milona KM.\nVlada RS nastavila je zasjedanje, nakog čega će biti izdato saopštenje.


Podržati privredu da izgradi postrojenja za prečišćavanje voda\nU Srbiji je, prema procenama, za zaštitu voda u narednih 16 godina, potrebno uložiti 5,4 milijarde evra\nU Srbiji se pre ispuštanja u reke i jezera, zbog malog broja postrojenja, prečisti manje od 8% komunalnih otpadnih voda, a dodatni problem su vode koje ispušta privreda u istu kanalizacionu mrežu ili recipijente.\nMerenja pokazuju sadržaj metala u sedimentima reka u koncentracijama iznad graničnih vrednosti, i to najviše za nikl (33%), hrom (14%), arsen (9%), cink (8%), bakar (6%), olovo (6%) i kadmijum (4%). Kako bi se u što kraćem roku smanjilo zagađenje, neke od preporuka su da kompanije i lokalne samouprave zajedno grade postrojenja, da se u te svrhe obezbede podsticaji privredi i da se unapredi rad inspektora.\nPreporuke su deo analize stanja u ovoj oblasti, koju je sproveo NALED, a koja je predstavljena na današnjem vebinaru ,,Predstavljanje nalaza i preporuka za unapređenje sistema otpadnih voda u Srbiji”, završnom događaju u sklopu kampanje ,,Mesec voda” koju su lansirali NALED, Udruženje 3e i Mreža inspektora Srbije.\n- U Srbiji je, prema procenama, za zaštitu voda u narednih 16 godina, potrebno uložiti 5,4 milijarde evra. Najveći trošak je izgradnja postrojenja za prečišćavanje, a komplikuje i to što u borbi protiv zagađenja trenutno ne postoje stimulativne mere za privredu. Zato je finansijska podrška države ključna, posebno za mala i srednja preduzeća, kojima je pored novčane, neophodna još i savetodavna pomoć – rekao je Srđan Gajić, predstavnik udruženja 3e, dodajući da deo problema gradovi i opštine mogu da reše i razvojem sopstvenih pogona za prečišćavanje.\n-Za nas je upravljanje otpadnim vodama jedno od najvažnijih pitanja zaštite životne sredine. Ratifikovan je sporazum sa Razvojnom bankom Saveta Evrope kojim su odobrena sredstva dovoljna da pokriju sve što smo dosad pripremili. Uskoro krećemo sa izgradnjom 20 do 30 postrojenja za prečišćavanje otpadnih voda. Verujem da ćemo značajne rezultate moći da vidimo već naredne godine – rekao je pomoćnik ministra zaštite životne sredine Filip Abramović.\nMeđu lokalnim samoupravama ima i dobrih primera, pa je izgradnja postrojenja za preradu otpadnih voda u završnoj fazi u Leskovcu, Vrbasu, Raškoj, Kruševcu, Vranju, Aleksincu i Užicu. Priprema investicije u toku je u Čačku, Jagodini, Kikindi, Kraljevu, Pirotu, Požarevcu, Vršcu i Zaječaru, dok veliki gradovi nemaju ova postrojenja. Predstavnici javnog sektora ukazali su i na problem manjka inspektora na republičkom nivou.\n- Uloga inspekcije je bitna, ali nema dovoljno inspektora da kontrolišu veći broj kompanija, a otežava i to što ne postoji baza podataka zagađivača. Neophodno je da se poveća broj inspektora, da se oni usavršavaju i podstiče saradnja između srodnih službi. Jačanje efikasnosti inspekcijskog nadzora treba osigurati i kroz adekvatnu kaznenu politiku - poručila je Olivera Kikanović, inspektorka za zaštitu životne sredine iz Mreže inspektora Srbije. Dok neki privredni subjekti kod nas sprovode investicije koje spadaju u primere najbolje prakse i regionalno, dotle drugi nisu ni dovoljno upoznati sa obavezama koje imaju i koje im tek predstoje u funkciji zaštite voda. Privredni subjekti su dužni da svoje emisije usklade sa graničnim vrednostima najkasnije do 31. decembra 2025. godine.\nStudija stanja u ovoj oblasti izrađena je u okviru projekta Javno privatni dijalog za razvoj koji sprovodi NALED, a finansira USAID. Predloge za unapređenje građani mogu da pošalju putem sajta www.jpd.rs.\nUdruženje 3e, Mreža inspektora Srbije i NALED lansirali su danas kampanju...Pročitaj vest\nIzraelske kompanije vojvođanskim opštinama predstavile najnovije tehnologije na stručnom forumu: Tretman otpadnih voda i vode za...Pročitaj vest


Vučić primio predsednika PSSE Pedra Agramunta – Balkanekspresrb.rs\nBEOGRAD.- Predsednik Vlade Srbije Aleksandar Vučić primio je danas predsednika Parlamentarne skupštine Saveta Evrope Pedra Agramunta.\nPremijer je izrazio zahvalnost Savetu Evrope i Parlamentarnoj skupštini za poštovanje teritorijalnog integriteta i suvereniteta Republike Srbije, kao i očekivanje da će nastaviti sa statusno neutralnom politikom kad je reč o Kosovu. Srpski premijer je rekao da će Srbija ubuduće više da koristi ekspertize Parlamentarne skupštine Saveta Evrope, posebno u oblasti vladavine prava i borbe protiv korupcije, što će da doprinese i napretku zemlje na putu ka Evropskoj uniji. On je upoznao sagovornika sa dobrim rezultatima ekonomskih reformi, istakavši da će Srbija nastaviti da bude zagovornik pomirenja i saradnje u regionu, jer bez političke stabilnosti nema ekonomskog napretka.\nVučić i Agramunt razmotrili su i aktuelna međunarodna pitanja, poput izbegličke i migrantske krize, porasta nacionalizma i ekstremizma u Evropi, kao i borbe protiv terorizma, te je podržao kampanju „No Hate, No Fear“, koju prvi čovek Parlamentarne Skupštine Saveta Evrope vodi da se društvo, zbog terorističkih pretnji, ne bi prepustilo mržnji i strahu.\nPredsednik Parlamentarne skupštine Saveta Evrope je izrazio zadovoljstvo zbog odlične saradnje sa Stalnom delegacijom Narodne skupštine Republike Srbije i njenog doprinosa ciljevima i radu PS SE. Agramunt je istakao da je Srbija jak partner i ključna zemlja na Zapadnom Balkanu, čiji je doprinos prevazilaženju nestabilnosti i problema u regionu ključna♦\nTagsAleksandar Vučić Pedro Agramunt


Beta 16. septembra 2019. 09:00\nDnevne novine na naslovnim stranama za ponedeljak pišu o obeležavanju 75-godišnjice operacije „Halijard“, o odlasku Saše Djordjevića sa mesta selektora košarkaške reprezentacije Srbije, o Paradi ponosa u Beogradu i o drugim temama.\nALO – „Ana šetala sa devojkom Milicom“, list piše o tome da je premijerka Srbije Ana Brnabić sa partnerkom prisustvovala Paradi ponosa. „Divac aminuje dolazak Kokošova na klupu orlova“, list piše o odlasku Aleksandra Djordjevića sa mesta selekotra košarkaške reprezentacije i o potencijalnim kandidatima za to mesto.\nBLIC – List u specijalnom izdanju donosi temu „Ekonomska budućnost Srbije“. Objavljuje intervjue sa nekoliko javnih ličnosti medju kojima sa premijerkom Anom Brnabić, predsednikom Narodne stranke Vukom Jeremićem, glumicom Cecom Bojković i fudbalerom Milošem Degenekom.\nVEČERNJE NOVOSTI – „Vašington žrtvovao Srbiju kao saveznika“, izjava predsednika Srbije Aleksandra Vučića na skupu u Pranjanima tokom obeležavanja 75-godišnjice operacije „Halijard“, u kojoj je spaseno 500 američkih pilota u Drugom svetskom ratu. „Dao više trojki nego sedam ekipa“ o reprezentativcu Srbije u košarci Bogdanu Bogdanoviću koji je izabran za jednog od pet najboljih igrača Svestskog prvenstva u Kini.\nDANAS – „Od Srbije na bensendinima Vučić izvlači svoj rejting“, intervju potpredsednice Narodne stranke Sande Rašković Ivić. „Rektorat udoban kao hotel sa dve zvezdice“ o blokadi Rektorata od strane Udruženja Jedan od pet miliona. „Djordjević otišao, problemi ostali“ o odlasku selektora košarkaške reprezentacije Srbije.\nINFORMER – „Vučić: Mi Srbi i Amerikanci ne smemo biti neprijatelji“, list o obeležavanju 75-godišnjice operacije Halijard. „Saša Obradović: Hoću da budem novi selektor“, list piše o kandidatima za selektora košarkaške reprezentacije Srbije nakon odlaska Saše Djordjevića.\nKURIR – „Vučič: SAD žrtvovale najboljeg saveznika“, list piše o obeležavanju operacije Halijard i prenosi poruke predsednika Srbije. „Srbija najbolja za startap kompanije“, list piše da je prema istraživanju organizacije „Startap Genome“ Srbija jedna od najpožejnijih destinacija za firme koje započinju biznis.\nPOLITIKA – „Halijard sprijateljio Srbiju i Ameriku“ o obeležavanju 75-godišnjice operacije „Halijard“. List piše o blokadi Rektorata pod naslovom „Rukovodstvo BU traži prekid blokade“.\nSRPSKI TELEGRAF – O obeležavanju operacije Halijard list piše „Vreme je da SAD i Srbija ponovo budu prijatelji“. „Rat u KSS. Pratili utakmice u dva klana“, list piše o odnosima u Košarkaškom savezu Srbije.


Na graničnim prelazima haos: Čeka se satim, Batrovci i Horgoš zakrčeni - OGLASNA TABLA - INFO\n18 августа, 2018 0280\nDanas i sutra očekuje se pojačani priliv putnika iz inostranstva što će dovesti do velikih gužvi na graničnim prelazima.\nProšle subote zadržavanja na Batrovcima bila su neverovatnih sedam sati, a slična situacija se može očekivati i ovog vikenda.\nNa izlazu iz zemlje na graničnom prelazu Horgoš čekalo se oko tri sata, dok na ostalim prelazima nije bilo zadržavanja dužih od 30 minuta.\nTrenutno stanje na graničnim prelazima možete videti OVDE.\nIzvor:novosti.rs/Foto: AMSS amss.org.rs\nVanredna situacija na delu teritorije Priboja


Od danas kontrole samo na početnom aerodromu: Za ugodnija putovanja u zemlje EU | EUME\nNaslovnica Info Press info Od danas kontrole samo na početnom aerodromu: Za ugodnija putovanja u zemlje...\nOd danas kontrole samo na početnom aerodromu: Za ugodnija putovanja u zemlje EU\nBezbjednosne kontrole za putnike koji sa Aerodroma Podgorica imaju transfer letove preko neke od zemalja Evropske unije biće izvršene samo na početnoj destinaciji, saopšteno je iz Agencije za civilno vazduhoplovstvo.\nTaj sistem kontrole počeo je danas i, kako se dodaje, ponovnih kontrola na transfer aerodromu nije bilo.\nIz Agencije za civilno vazduhoplovstvo su kazali da je novina koja će putnicima učiniti ugodnijim putovanja u zemlje EU proistekla iz početka primjene Uredbe Evropske komisije koja omogućava da se sistem jedne bezbjednosne kontrole primjenjuje na sve letove iz Crne Gore u EU.\n„Izuzetak od primjene jedne bezbjednosne kontrole će biti aerodromi čija infrastruktura ne podržava ovaj sistem, te zemlje u kojim vazduhoplovne vlasti sprovode dodatne bezbjednosne mjere, kao što je Velika Britanija“, pojašnjava se u saopštenju.\nNavodi se da je jedna bezbjednosna kontrola inicijativa u vazduhoplovnoj bezbjednosti koja omogućava da putnici, prtljag i kargo koji su prošli jednu kontrolu u svojim početnim destinacijama obave transfer na svoj vezani let, a da ne moraju opet da se podvrgavaju drugoj kontroli.\n„Ovo obezbjeđuje brzinu i pogodnost putnicima, značajno štedi troškove i olakšava bržu povezanost letova“, kazali su iz Agencije za civilno vazduhoplovstvo.\nEU, kako su dodali, može zaključiti projekat Jedna bezbjednosna kontrola sa drugim zemljama kada zaključi da njihovi bezbjednosni sistemi u civilnom vazduhoplovstvu imaju ekvivalentan sistem bezbjednosti kao u EU.\n„Nakon što su to postigle Sjedinjene Američke Države i Kanada, sada se i Crna Gora pridružuje ovoj inicijativi“, navodi se u saopštenju.\nKako se precizira, priznavanje usaglašenosti crnogorskih sa evropskim standardima bezbjednosti u civilnom vazduhoplovstvu donijeto je nakon učešća Crne Gore u projektu „Jedna bezbjednosna kontrola“, koji je vodila Agencija za civilno vazduhoplovstvo i obrazloženo je time da uspjeh uprojektu odražava napredni nivo koji je Crna Gora postigla u primjeni evropskih standarda u avio saobraćaju.\nInspektor za bezbjednost u Agenciji za civilno vazduhoplovstvo, Krsto Pavićević istakao je da se aerodromi u Crnoj Gori od danas tretiraju kao aerodromi u EU, sa aspekta bezbjednosti civilnog vazduhoplovstva.\n„Ovaj režim primjenjuje se od jutros na Aerodromu Podgorica, dok će na Aerodromu Tivat biti primjenjen u narednim mjesecima, imajući u vidu da u ovom trenutku sa tivatskog aerodroma nema letova iz EU sa transfernim putnicima i prtljagom“, rekao je Pavićević.


Tanjug 22. februara 2020. 14:13\nKAIRO – Egipatski sud oslobodio je danas dvojicu sinova svrgnutog predsednika Hosnija Mubaraka, koji su bili optuženi za manipulacije na tržištu.\nMubarakovi sinovi, bogati biznismeni Ala i Gamal, optuženi su da su u lokalnoj egipatskoj banci kupili veliki broj akcija, pri čemu su, navodno znali da će banku preuzeti investitor iz Persijskog zaliva, što bi znatno povećalo njihovu cenu.\nKrivični sud u Kairu oslobodio je u tom slučaju još šest osoba, a sedmi optuženi ranije je preminuo, navodi AP.\nAgencija dodaje da je to poslednje u nizu suđenja članovima Mubarakove porodice od Arapskog proleća 2011. godine, u kojem je on svrgnut nakon tri decenije na vlasti.\nMubarak i njegovi sinovi uhapšeni su dva meseca nakon ustanka, a bivši predsednik je nakon dugotrajnog procesa oslobođen optužbi za ubistvo demonstranata tokom 18-dnevnih protesta protiv njegove autokratske vladavine.\nOni su osuđeni na tri godine zatvora zbog pronevere sredstava koje su upotrebili za obnovu i održavanje predsedničkih palata i privatnih rezidencija.\nMubarakovi sinovi su nakratko uhapšeni u septembru 2018. godine, ali su pušteni uz kauciju od po 5.600 dolara, pošto je apelacioni sud prihvatio zahtev odbrane za izuzeće sudije koji im je odredio pritvor.